**OBSAH**

[1. Výkonnosť slovenskej ekonomiky a pozícia odvetvia pôdohospodárstva a potravinárstva v hospodárstve SR 2](#_Toc389572517)

[2. Ekonomická výkonnosť poľnohospodárstva a potravinárstva SR 4](#_Toc389572518)

[2.1. Poľnohospodárstvo 4](#_Toc389572519)

[2.2. Potravinárstvo 18](#_Toc389572520)

[3. Rozvoj vidieka 25](#_Toc389572521)

[4. Regionálny rozvoj 25](#_Toc389572522)

[5. Zahraničný obchod 27](#_Toc389572523)

[6. Výdavky rozpočtovej kapitoly MPRV SR 28](#_Toc389572524)

[7. Ekonomika krajín Európskej únie 30](#_Toc389572525)

[8. Priebežné vyhodnotenie Koncepcie rozvoja pôdohospodárstva Slovenskej republiky na roky 2013 – 2020 34](#_Toc389572526)

[9. Závery a odporúčania 36](#_Toc389572527)

[9.1. Závery 36](#_Toc389572528)

[9.2. Odporúčania 39](#_Toc389572529)

**SPRÁVA O POĽNOHOSPODÁRSTVE A POTRAVINÁRSTVE V SLOVENSKEJ REPUBLIKE ZA ROK 2014**

**(ZELENÁ SPRÁVA)**

1. Výkonnosť slovenskej ekonomiky a pozícia odvetvia pôdohospodárstva a potravinárstva v hospodárstve SR

V roku 2014 slovenská ekonomika z makroekonomického pohľadu, vyjadrená **hrubým domácim produktom** (HDP), vzrástla medziročne tak v bežných cenách (b.c.), ako aj v stálych cenách (s.c.).

Subjekty v SR vytvorili HDP v objeme 75 214,9 mil. € v b. c. (72 840,2 mil. € v s.c.), ktorý v porovnaní s rokom 2013 vzrástol (o 2,2 % v b. c.; o 2,4 % v s. c.).

**Tvorba hrubého fixného kapitálu** (THFK) vzrástla tak v bežných cenách (5,6 %) ako aj v stálych cenách (5,7 %) a v roku 2014 v bežných cenách dosiahla 15 893,1 mil. €.

Tovar zo Slovenska sa vyviezol za 64,8 mld. € a doviezol v hodnote 60,2 mld. €. Tým **zahraničný obchod SR** skončil s aktívnym saldom, ktoré sa medziročne zvýšilo zo 4,2 mld. € na 4,6 mld. €. V porovnaní s rokom 2013 vzrástol tak celkový vývoz výrobkov (1,0 %) ako aj celkový dovoz výrobkov (0,4 %).

Priemerná **miera inflácie** za rok 2014 dosiahla úroveň -0,1 % a v porovnaní s rokom 2013 klesla o 1,5 p. b. (p. b. - percentuálny bod je jednotka aritmetického rozdielu dvoch hodnôt udaných v percentách).

**Počet pracujúcich** v hospodárstve SR vzrástol (1,4 %) na 2 363 tisíc **osôb**[[1]](#footnote-1)**).** Po období dvojročného rastu klesol v roku 2014 medziročne počet nezamestnaných o 7,1 % na 358,7 tis. osôb. Priemerná miera nezamestnanosti medziročne klesla (o 1 p.b.) a dosiahla 13,2 %. **Priemerná nominálna mesačná mzda** zamestnanca v hospodárstve SR medziročne vzrástla o 4,2 % na 858 € a reálna mzda vzrástla o 4,2 %.

**Vývoj hlavných ukazovateľov pôdohospodárstva[[2]](#footnote-2)) a potravinárstva[[3]](#footnote-3)) [[4]](#footnote-4))**

Podľa údajov Štatistického úradu SR sa hlavné ekonomické ukazovatele v bežných cenách v roku 2014 oproti roku 2013 vyvíjali diferencovane.

**Hrubá pridaná hodnota (HPH)** takv bežných, ako aj v stálych cenách vzrástla v hospodárstve SR, ale v pôdohospodárstve klesla.

**Medzispotreba** v bežných cenách v hospodárstve SR klesla, ale v pôdohospodárstve vzrástla.

**Hrubá produkcia** v bežných cenách a**medzispotreba** v stálych cenách vzrástla tak v hospodárstve SR ako aj v pôdohospodárstve.

**THFK** vzrástla v hospodárstve SR aj v pôdohospodárstve, ale v potravinárstve klesla.

**Priemerná nominálna mesačná mzda** sa v oboch odvetviach aj v hospodárstve SR zvýšila. **Priemerná mzda** v pôdohospodárstve medziročne vzrástla o 7,2 % a dosiahla 686 €. V  potravinárstve priemerná mzda dosiahla úroveň 771 € a vzrástla o 5,2 %. Naďalej pretrvávala mzdová disparita medzi hospodárstvom SR a jeho pododvetviami‑ pôdohospodárstvom a potravinárstvom. V porovnaní s priemerom hospodárstva SR, bola mzda nižšia v obidvoch odvetviach agropotravinárskeho sektora, v pôdohospodárstve  o 20,1 % , v potravinárstve o 10,2 %.

V zahraničnom obchode pri poľnohospodársko-potravinárskych výrobkoch bolo dosiahnuté záporné saldo (‑1 038 mil. €), ktoré sa medziročne zvýšilo. V hospodárstve SR skončil zahraničný obchod s aktívnym saldom 4 649 mil. €.

Tendencie vývoja základných makroekonomických ukazovateľov (hrubá pridaná hodnota, medzispotreba, tvorba hrubého fixného kapitálu, zamestnanosť, priemerná mesačná mzda, zahraničný obchod) hospodárstva SR a jeho pododvetví - pôdohospodárstva a potravinárstva ‑ sa odrazili na medziročných zmenách v účasti pôdohospodárstva a potravinárstva na hospodárstve SR tak, že v roku 2014:

* podiel **pôdohospodárstva** na hospodárstve SR **vzrástol** pri medzispotrebe (0,42 p.b. v b.c a 0,51 p.b. v s.c.) a priemernej mzde (2,28 p.b.) a **klesol** pri HPH v bežných cenách (0,30 p.b.) a v stálych cenách (0,13 p.b.), THFK v bežných cenách (0,07 p.b.) a zamestnanosti (0,09 p.b.),
* podiel **potravinárstva** na hospodárstve SR **vzrástol** pri priemernej mzde (0,90 p.b.) a **klesol** pri  THFK v bežných cenách (0,25 p.b.) a pri celkovej zamestnanosti (0,10 %).
* podiel zahraničného obchodu **agropotravinárstva SR** **klesol** na celkovom vývoze (0,77 p.b.) ako aj na celkovom dovoze (0,20 p.b.) zahraničného obchodu SR.

**Podiel pôdohospodárstva** **a potravinárstva na základných ukazovateľoch hospodárstva SR** Tabuľka 1

|  |  |  |  |
| --- | --- | --- | --- |
| **Ukazovateľ** | **Podiel v %** | | **Rozdiel**  **2014 - 2013** |
| **2013** | **2014** |
| **Podiel pôdohospodárstva na:** |  |  |  |
| - hrubej pridanej hodnote (b. c.)1) | 4,04 | 3,74 | -0,30 |
| - hrubej pridanej hodnote (s. c.)1) | 3,89 | 3,76 | -0,13 |
| - medzispotrebe (b. c.) 1) | 2,37 | 2,79 | 0,42 |
| - medzispotrebe (s. c.) 1) | 2,16 | 2,67 | 0,51 |
| - tvorbe hrubého fixného kapitálu (b. c.)1) | 2,29 | 2,22 | -0,07 |
| - zamestnanosti 1) | 3,37 | 3,28 | -0,09 |
| - priemernej mzde 1) \* | 77,67 | 79,95 | 2,28 |
| **Podiel výroby potravín a nápojov a tabak. výrobkov na:** |  |  |  |
| - tvorbe hrubého fixného kapitálu (b. c.)1) | 1,43 | 1,18 | -0,25 |
| - zamestnanosti 1) | 1,95 | 1,85 | -0,10 |
| - priemernej mzde 1) \* | 88,96 | 89,86 | 0,90 |
| **Podiel zahraničného agropotravinárskeho obchodu na:** |  |  |  |
| - vývoze 2) | 5,01 | 4,24 | -0,77 |
| - dovoze 2) | 6,50 | 6,30 | -0,20 |

Prameň: prepočty NPPC - VÚEPP s použitím prameňov:

1) vypočítané z údajov prijatých zo ŠÚ SR na vyžiadanie a ďalších prameňov ŠÚ SR (internet, publikácia); členenie podľa štatistickej klasifikácie SK NACE

2) ŠÚ SR, predbežné údaje z marca 2015

\* pomer priemernej mzdy odvetvia k priemernej mzde v národnej ekonomike

s. c. (v tejto tabuľke aj k nej prislúchajúcej časti textu) = stále ceny vypočítané reťazením objemov k referenčnému roku 2010

Vypracoval: NPPC-VÚEPP

1. Ekonomická výkonnosť poľnohospodárstva a potravinárstva SR
   1. Poľnohospodárstvo

Poľnohospodárstvo, podľa predbežných údajov Štatistického úradu SR, dosiahlo za rok 2014 záporný výsledok hospodárenia, t.j. stratu vo výške -4,7 mil. €, ktorá bola o 2,2 mil. € vyššia ako v roku 2013. Rok 2014 bol charakteristický výraznými cenovými prepadmi poľnohospodárskych komodít, ktoré nevykompenzoval ani značný nárast naturálnej produkcie. Na cenový vývoj poľnohospodárskych komodít vplývali krátkodobé a dlhodobé faktory, ktoré sa premietli do ekonomiky výrobkov a následne do ekonomiky poľnohospodárskych podnikov. Klesla aj pridaná hodnota o 32,6 mil. € (7,8 %). Podiel podpôr na výnosoch dosiahol 30,9 %. Podpory čiastočne kompenzovali stratu, bez nich by väčšina poľnohospodárskych podnikov bola stratová. Pretrvávali diferencie medzi úrovňou podpôr slovenského poľnohospodárstva a poľnohospodárstva krajín EÚ-15.

**Základné ekonomické ukazovatele za poľnohospodárstvo**

v mil. € bežné ceny, index v % Tabuľka 2

|  |  |  |  |  |  |
| --- | --- | --- | --- | --- | --- |
| **Ukazovateľ** | **2012** | **2013** | **2014** | **Index 2014/2013** | **Rozdiel**  **2014-2013** |
| Výnosy | 2 362,9 | 2349,1 | 2 285,0 | 97,3 | -64,1 |
| Náklady | 2 327,9 | 2351,6 | 2 289,7 | 97,4 | -61,9 |
| Výsledok hospodárenia | 35,0 | -2,5 | -4,7 | - | -2,2 |
| Pridaná hodnota | 462,5 | 419,1 | 386,5 | 92,2 | -32,6 |
| Tržby za vlastné výrobky | 1 584,2 | 1 515,6 | 1 545,0 | 102,0 | 29,4 |
| - z toho za: rastlinné | 902,9 | 804,9 | 850,0 | 105,6 | 45,1 |
| živočíšne | 681,3 | 710,7 | 695,0 | 97,8 | -15,7 |
| Podpory | 837,7 | 713,2 | 705,3 | 98,9 | -7,9 |
| Podiel podpôr na výnosoch | 35,5 | 30,4 | 30,9 | - | 0,5 |

Prameň: ŠÚ SR, r. 2012, 2013 - definitívne údaje Roč 1-01 a Roč 2-01, r. 2014 - Štatistická správa o základných vývojových tendenciách v hospodárstve SR v 4. Štvrťroku 2014 - predbežné údaje a vyžiadané údaje zo ŠÚ SR, PPA

Vypracoval: NPPC-VÚEPP

Ekonomiku podnikov, a tým výsledok hospodárenia, ovplyvnili viaceré faktory a to:

* rýchlejší pokles výnosov (2,7 %) ako nákladov (2,6 %),
* nárast tržieb z predaja vlastných výrobkov (2,0 %) pod vplyvom zvýšenia tržieb z rastlinných výrobkov (5,6 %) a poklesu tržieb zo živočíšnych výrobkov (2,2 %),
* výrazný degresívny cenový vývoj poľnohospodárskych výrobkov (7,8 %), tak rastlinných (15,0 %), najmä obilnín (18,1 %) a olejnín (11,1 %), ako aj živočíšnych výrobkov (0,7 %),
* najväčší pokles cien zo všetkých poľnohospodárskych výrobkov bol pri kukurici (25,9 %), čo sa odrazilo na výsledku hospodárenia v podnikoch špecializovaných na túto plodinu,
* mierne zníženie cien živočíšnych výrobkov (0,7 %) pod vplyvom zníženia cien jatočných kurčiat (7,6 %), slepačích vajec (6,3 %), ovčej vlny (3,7 %), jatočných ošípaných (4,5 %) a nárastu cien najmä ovčieho (10,2 %) a kravského (5,6 %) mlieka, jatočných jahniat (3,3 %) a jatočných kráv (1,7 %),
* pokles poľnohospodárskej produkcie v hodnotovom vyjadrení v bežných cenách (7,5 %), pri výraznom poklese živočíšnej produkcie (12,9 %) a pomalšom poklese rastlinnej produkcie (3,3 %),
* štruktúrou prevládajúca rastlinná výroba (58,5 %) pred živočíšnou (41,5 %),
* nárast hektárových úrod väčšiny komodít rastlinnej výroby s dosahom na zvýšenie ich naturálnej – hmotnostnej produkcie, najmä obilnín (34,5 %) a z nich kukurice (65,5 %), cukrovej repy (24,0 %), olejnín (26,4 %), ovocia (17,0 %), okrem konzumnej zeleniny a muštového hrozna,
* vyššia naturálna-hmotnostná produkcia takmer všetkých rozhodujúcich skupín jatočných zvierat najmä ošípaných (5,6 %), oviec (10,7 %) a hydiny (4,0 %) okrem jatočného hovädzieho dobytka, u ktorého produkcia klesla (4,4 %),
* pokles cien vstupov - dodávok do poľnohospodárstva (6,3 %), najmä energie a mazív (8 %), hnojív a komponentov na zlepšenie pôdy (6,5 %), krmív pre zvieratá (15,2 %),
* nárast cien produktov na ochranu rastlín (3,0 %), veterinárnych (7,2 %) a plemenárskych (5,0 %) služieb,
* zvýšenie nákladových faktorov najmä nákladov na prácu, čo súviselo s nárastom zamestnancov (1,8 %),
* predaj - hedžing – poľnohospodárskych komodít cez futures obchod za vopred stanovené ceny a tým len mierne zvyšovanie zásob poľnohospodárskych produktov (2,3 %),
* nesystémové riešenie dane z nehnuteľností, najmä dane z pozemkov,
* podporná politika, najmä priame platby ako dôležitá súčasť príjmov a zabezpečenia úverov, i keď podpory do poľnohospodárstva sa v celkovom objeme znížili o 7,9 mil. € v dôsledku vyčerpávania prostriedkov z Programu rozvoja vidieka 2007-2013 a pomalšieho nabiehania platieb z nového Programu rozvoja vidieka 2014 -2020, ako aj mierneho poklesu podpôr z rozpočtu SR,
* teplotne vyrovnaný vplyv počasia počas roka s dostatočnými zrážkami prispel k zvýšenej hektárovej úrode, ale vlhkejšie a teplejšie počasie (dostatok dažďa, teploty nad 25 °C) spôsobili lokálny výskyt mikroskopických húb na obilninách vrátane kukurice, múčnatky na ovocí a hrozne, plesne -peronospóry na hrozne a mokrej hniloby na zemiakoch.

Podniky, v snahe dosiahnuť priaznivejší výsledok hospodárenia optimalizovali, podobne ako v predchádzajúcich rokoch, nákladové faktory. Išlo o úspory bez dosahu na výrobu a sociálnu oblasť. Výnosy s úrovňou 2 285 mil. € boli o 64,1 mil. € nižšie ako pred rokom. Disponibilná výrobná základňa poľnohospodárskych podnikov v roku 2014 zabezpečovala dostatočne domácu produkciu, problematická bola, vzhľadom na vývoj cien jej realizácia, preto niektoré poľnohospodárske podniky, v snahe zabezpečiť odbyt produkcie, využili predaj- hedžing komodít cez futures obchod za vopred stanovené ceny.

Tržby za predaj vlastných poľnohospodárskych výrobkov dosiahli 1 544,9 mil. €, z toho za predaj rastlinných výrobkov 850 mil. € a predaj živočíšnych výrobkov 695 mil. €.

V početnosti dominovali ziskové podniky s podielom 72,0 %, ktorý sa medziročne zvýšil o 8 p.b. Zisky väčšiny podnikov neboli vysoké a až 43,6 % ziskových podnikov dosiahlo zisk do 40 tis. € na podnik. Podniky vykázali aspoň minimálny účtovný zisk kvôli úverovým podmienkam a nároku na podporné zdroje.


Úroveň výsledku hospodárenia na 1 podnik dosiahla v priemere 47 tis. €. Takmer 7 % podnikov bolo vysoko prosperujúcich s ročným ziskom nad 280 tis. € na podnik a tieto vytvorili až 67 % celkového zisku v poľnohospodárstve. Ich podiel na pôde dosahoval 16,2 %, na výrobe 23,6 % a 15,5 % na celkových podporách. Na druhej strane 4,5 % podnikov dosiahlo vysokú stratu, a to nad 240 tis. € na podnik.

 Graf 1


Prameň: ŠÚ SR


Vypracoval: NPPC - VÚEPP

Zvýšenie produkčnej výkonnosti sa odrazilo v náraste zamestnanosti (1,8 %) a tým zvýšení osobných nákladov (5,8 %). K zvýšeniu zamestnanosti prispeli aj opatrenia v rámci Programu rozvoja vidieka SR 2007-2013 smerujúce k vytváraniu pracovných príležitostí (diverzifikácia), ale aj k obnove materiálno-technickej základni, čo sa odrazilo v optimalizácii pracovných síl. Naďalej pretrvávali rozdiely vo výsledku hospodárenia medzi podnikmi  v rozdielnych prírodných podmienkach a v právnych formách.

Mapa 1

Mapa 2



Mapa 3

V roku 2014 sa zmiernili rozdiely vo výsledku hospodárenia medzi poľnohospodárskymi družstvami a obchodnými spoločnosťami. Vyšší podiel ziskových podnikov dosiahli obchodné spoločnosti (75 %) ako poľnohospodárske družstvá (66 %). Podpory boli poskytnuté podľa rovnakých kritérií a podmienok obidvom právnym formám, tak poľnohospodárskym družstvám ako aj obchodným spoločnostiam.

**Ekonomické údaje poľnohospodárskych podnikov**

v €. ha-1 p. p., v % Tabuľka 3

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ukazovateľ** | **Právnické osoby** | | | **Poľnohosp. družstvá** | | | **Obchodné spoločnosti** | | |
| 2013 | 2014 | Index | 2013 | 2014 | Index | 2013 | 2014 | Index |
| Pridaná hodnota | 226,1 | 266,5 | 117,9 | 227,5 | 275,8 | 121,2 | 222,1 | 254,8 | 114,7 |
| Podpory spolu | 277 | 301 | 108,7 | 281 | 307 | 109,3 | 270 | 293 | 108,5 |
| * neinvestičné podpory | 270 | 294 | 108,9 | 276 | 301 | 109,1 | 262 | 286 | 109,2 |
| Výroba | 1128 | 1181 | 104,7 | 1010 | 1071 | 106,0 | 1230 | 1273 | 103,5 |
| Zadlženosť majetku v % | 45,9 | 45,9 | - | 34,8 | 34,4 | - | 54,4 | 54,3 | - |
| Podiel ziskových podnikov v % | 64 | 72 | - | 50 | 66 | - | 71 | 75 | - |

Prameň: Informačné listy CD MPRV SR, NPPC-VÚEPP

Vypracoval: NPPC-VÚEPP

V obidvoch právnych formách sa zvýšila efektívnosť hospodárenia, ale podiel pridanej hodnoty na výrobe bol vyšší v poľnohospodárskych družstvách (24,6 %) ako v obchodných spoločnostiach (16,2 %). Pretrvávajúce diferencie v efektívnosti hospodárenia v rozdielnych právnych formách sú dôsledkom štruktúry výroby s preferenciou rastlinnej výroby pred živočíšnou a vyššej úspornosti nákladových faktorov, najmä pracovných nákladov v obchodných spoločnostiach. Zadlženosť majetku bola vyššia v obchodných spoločnostiach (54,3 %), ako v poľnohospodárskych družstvách (34,4 %), čo je dôkazom vyššej ekonomickej bonity obchodných spoločností voči komerčným bankám z hľadiska cash flow a tým splácania najmä dlhodobých úverov, ktoré nie sú kryté podporami z EÚ, naopak pri investičných podporách je potrebné vlastné spolufinancovanie.

Celková zadlženosť majetku v poľnohospodárstve sa medziročne nezmenila a ostala na úrovni 45,9 %. Aj rok 2014, podobne ako predchádzajúci, bol z dlhodobého hľadiska rokom „lacných peňazí“, čo sa odrazilo aj v klesajúcich nákladoch na úvery, t.j. v úrovni úrokových sadzieb a na zvýšenom dopyte poľnohospodárov po úveroch. Úverová zadlženosť majetku dosiahla 13,7 %. **Úvery** celkom do odvetvia poľnohospodárstva v roku 2014 vzrástli o 12 %. V štruktúre celkových úverov prevládali krátkodobé úvery s najvyšším podielom 50,3 % s dobou splatnosti do jedného roka. Krátkodobé úvery boli objemovo rozhodujúce, najmä z hľadiska prevádzky poľnohospodárskych podnikov a bezproblémových záruk, realizovaných prostredníctvom podpôr – priamych platieb z EÚ. Význam krátkodobých úverov bol pre poľnohospodárov rozhodujúci hlavne v preklenujúcom období do získania podpory z Pôdohospodárskej platobnej agentúry (PPA). Najnižší podiel (19,3 %) v štruktúre úverov mali strednodobé úvery od jedného do piatich rokov. Najväčšiu medziročnú zmenu zaznamenali dlhodobé úvery so splatnosťou viac ako 5 rokov, tieto vzrástli až o 31,5 %, čo možno pripísať investíciám do hmotného majetku.

Okrem toho niektoré komerčné banky, podobne ako v predchádzajúcich rokoch, ponúkali podnikom flexiúver tzv. investičný úver na kúpu poľnohospodárskej pôdy so záložným právom na nakupovanú pôdu, resp. inú pôdu v ucelených parcelách, alebo inú formu zabezpečenia. Poľnohospodárska pôda je v súčasnosti málo využívaným zabezpečením pri poskytnutí úverov, a to z dôvodu jej rozdrobenosti a neusporiadaných vlastníckych vzťahov. Napriek tomu v roku 2014 stúpli úvery na nákup poľnohospodárskej pôdy. Priemerná výška úveru na nákup pôdy sa pohybovala nad úrovňou 300 tis. €. Významný bol aj úverový produkt pre poľnohospodárov s názvom „Moja pôda“ v rámci ktorého boli poskytnuté úvery na nákup 9 959 hektárov poľnohospodárskej pôdy.

**Úvery pre poľnohospodárstvo**

v tis. €, index v % Tabuľka 4

|  |  |  |  |  |
| --- | --- | --- | --- | --- |
| **Rok** | **Úvery** | | | |
| **Krátkodobé** | **Strednodobé**  **od 1 – 5 rokov** | **Dlhodobé**  **nad 5 rokov** | **Spolu** |
| 2013 | 212 435 | 103 273 | 110 226 | 425 934 |
| 2014 | 239 950 | 92 232 | 144 904 | 477 086 |
| Index 2014/2013 | 113,0 | 89,3 | 131,5 | 112,0 |

Prameň: NBS, Poznámka: Údaje sú vrátane úverov za lesníctvo a rybolov, rok 2014- predbežné údaje

Vypracoval: NPPC-VÚEPP

Graf 2



Prameň: NBS

Vypracoval: NPPC-VÚEPP

Jednou z foriem podnikania v poľnohospodárstve sú fyzické osoby samostatne hospodáriaci roľníci - SHR. V roku 2014 bolo v databáze Informačných listov MPRV SR sledovaných 951 SHR, ktorí obhospodarovali, podľa evidencie LPIS, 8,2 % z celkovo využívanej poľnohospodárskej pôdy (p. p.) Slovenska. Ich výsledky hospodárenia boli značne rozdielne v závislosti od veľkosti obhospodarovanej plochy, ale väčšina SHR bola v priemere Slovenska zisková.

Podľa metodiky, zahŕňajúcej osobný dôchodok roľníka do výsledku hospodárenia, vykázalo až 85,9 % podnikov SHR kladný výsledok hospodárenia (príjmy - výdavky) v priemere 61,4 €.ha-1  p.p., ktorý sa medziročne zvýšil takmer o 19 %. Po zohľadnení osobného dôchodku roľníka v nákladoch (vyčísleného na úrovni priemernej mzdy v poľnohospodárstve), by SHR dosiahli výrazne nižší výsledok hospodárenia (14,2 € ha-1 p.p.).

Najviac podnikov SHR (42,6 %) hospodárilo na výmere od 100 do 500 ha p.p. Najvyššiu úroveň výsledku hospodárenia, bez osobného dôchodku ako aj vrátane osobného dôchodku, dosiahli SHR hospodáriaci na výmere nad 500 ha p.p., čo sa prejavilo ako výhoda z rozsahu. Po zohľadnení osobného dôchodku bol výsledok hospodárenia podstatne nižší a v podnikoch hospodáriacich na malých výmerách do 100 ha p.p. boli SHR v priemere stratoví, najviac podniky do 50 hektárov.

Výrobná štruktúra SHR bola zameraná najmä na rastlinnú výrobu, ktorá bola nákladovo menej náročná ako živočíšna výroba a prinášala väčšie efekty. K stabilizácii ich príjmov prispela aj diverzifikácia služieb, najmä v agroturistike ako aj systém ekologického poľnohospodárstva, tak v rastlinnej ako aj v živočíšnej výrobe.

**Výsledok hospodárenia a počet podnikov SHR podľa intervalov poľn. pôdy**

v € na ha p.p. Tabuľka 5


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Interval**  **poľn. pôdy** | **Počet podnikov** | | **Výsledok hospodárenia**  **(príjmy – výdavky)** | | | **Výsledok hospodárenia**  **(prímy- výdavky - osobný dôchodok)** | | |
| **2013** | **2014** | **2013** | **2014** | **Index** | **2013** | **2014** | **Rozdiel** |
| 0,1 - 50 | 224 | 236 | 70,2 | 43,2 | 61,5 | -197,0 | -268,0 | 136,0 |
| 51 - 100 | 324 | 262 | 47,1 | 57,0 | 121,0 | -55,4 | -48,4 | 87,4 |
| 101 - 500 | 427 | 405 | 25,8 | 48,3 | 187,2 | -10,8 | 10,4 | - |
| nad 501 | 51 | 48 | 106,8 | 87,8 | 82,2 | 97,4 | 80,1 | 82,2 |
| Spolu | 1026 | 951 | 51,6 | 61,4 | 119,0 | 2,9 | 14,2 | 489,7 |

Prameň: Informačné listy MPRV SR, CD NPPC-VÚEPP


Vypracoval: NPPC-VÚEPP

SHR financovali investície tak z vlastných ako aj cudzích zdrojov, o čom svedčí aj úroveň úverového zadlženia majetku (10,2 %). Zásoby klesli pod vplyvom zníženia takmer všetkých ich zložiek najviac materiálu, tovaru a menej nedokončenej výroby. SHR sa nachádzali prevažne v druhotnej platobnej neschopnosti s vyšším objemom pohľadávok ako záväzkov. Objem peňazí na účtoch v bankách medziročne klesol.

Mapa 4



Mapa 5



V podnikateľskej štruktúre sa zvýšil počet obchodných spoločností od roku 2010 o 29,6 % a klesol počet poľnohospodárskych družstiev o 2,9 % a fyzických osôb (SHR).

**Pôda a vlastnícke vzťahy k pôde**

Výmera využitej poľnohospodárskej pôdy v roku 2014 predstavovala 1 921 157 ha a medziročne klesla o 7 351 ha (0,38 %). Na celkovom poklese výmery využitej pôdy sa podieľali všetky druhy pozemkov. Orná pôda klesla o 0,2 % (2 911 ha), domáce záhradky o 0,1 % a výmera trvalých lúk a pasienkov o 0,6 %. Najvýraznejšie klesla výmera trvalých porastov (8,1 %).

**Výmera pôdy v SR , v ha**  Tabuľka 6

|  |  |  |  |
| --- | --- | --- | --- |
| **Ukazovateľ** | **2013** | **2014** | **Index 2014/2013** |
| Využitá poľnohospodárska pôda | 1 928 508 | 1 921 157 | 99,62 |
| v tom: orná pôda | 1 362 002 | 1 359 091 | 99,79 |
| trvalé porasty1) | 20 463 | 18 807 | 91,91 |
| domáce záhradky | 32 339 | 32 318 | 99,93 |
| trvalé lúky a pasienky | 513 704 | 510 801 | 99,43 |

Prameň: Štatistický úrad SR

Poznámka: 1) vinohrady, vinohradnícke plochy v rekultivácii, ovocné sady, chmeľnice, iné trvalé plodiny

Vypracoval: NPPC-VÚEPP

Graf 3

 Prameň: dotazníkový prieskum VÚEPP

Vypracoval: NPPC – VÚEPP

Z celkovej výmery využitej poľnohospodárskej pôdy bolo v závislosti od okresu, prenajatej približne 90 %. Prevažná časť poľnohospodárskych subjektov mala pevne stanovenú výšku nájomného, nezávislú od úradnej ceny pôdy. Ďalšia časť farmárov mala výšku nájomného stanovenú od 1,5 % do 2,5 % z úradnej ceny pôdy. Výška nájomného za 1 ha poľnohospodárskej pôdy v jednotlivých krajoch SR bola rôzna: od najnižšej hodnoty v Žilinskom kraji (18,15 €.ha-1) až po najvyššiu hodnotu v Trnavskom kraji, kde nájomné dosiahlo viac ako 80 €.ha-1.

V roku 2014sa **dlhoročný kontinuálny pokles počtu pracujúcich** **v poľnohospodárstve zastavil**. Počet pracujúcich dosiahol 51,5 tis. osôb, čo bolo medziročne viac o 1,8 %, t. j. o 895 pracujúcich osôb[[5]](#footnote-5).

**Vývoj počtu pracujúcich v poľnohospodárstve**

v tis. osobách Tabuľka 7

|  |  |  |  |  |
| --- | --- | --- | --- | --- |
| **Pracujúci**  **v poľnohospodárstve** | **Rok** | | **Medziročná zmena v %** | |
| **2013** | **2014** | **2013/12** | **2014/13** |
| Pracujúci | 50,6 | 51,5 | -1,8 | 1,8 |

Prameň: prepočty NPPC-VÚEPP podľa:

ŠÚ SR, Výberové zisťovanie pracovných síl (VZPS)

ŠÚ SR, Celková zamestnanosť (ESA 2010) podľa ekonomických činností (SK NACE Rev. 2)

Poznámka: v roku 2013 zmena na základe revidovania údajov ŠÚ SR

Vypracoval: NPPC-VÚEPP

**Priemerná mzda v poľnohospodárstve**[[6]](#footnote-6)v roku 2014 bola 653 € a medziročne sa zvýšila o 4,3 % (27 €).

V poľnohospodárstve sa **menej investovalo** akopred rokom (9,1 %). Investície klesli do všetkých rozhodujúcich zložiek fixného kapitálu, najviac do budov a stavieb.

**Poľnohospodárska prvovýroba a agropotravinársky trh**

Podľa predbežných údajov za rok 2014 klesla v medziročnom porovnaní hodnota hrubej poľnohospodárskej produkcie, vyjadrená v bežných cenách, o 7,5 % v dôsledku poklesu tak rastlinnej produkcie o 3,3 %, ako aj živočíšnej produkcie o 12,9 %. V štruktúre hrubej poľnohospodárskej produkcie klesol podiel živočíšnej produkcie (2,5 p. b.), ktorý dosiahol 41,5 %. Prevažoval podiel hrubej rastlinnej produkcie, ktorý medziročne vzrástol o 2,5 p. b. na úroveň 58,5 %.

Hrubá poľnohospodárska produkcia, ocenená v stálych cenách roku 2010 sa takmer nezmenila (nárast o 0,05 %), pričom rastlinná produkcia vzrástla o 12,0 % a živočíšna produkcia klesla o 14, 7 %. V stálych cenách štruktúra rastlinnej a živočíšnej produkcie bola rovnaká ako pri bežných cenách, pričom rastlinná produkcia vzrástla o 6,6 p. b. na 61,9 % a živočíšna produkcia klesla o 4,2 p. b. na úroveň 38,1 %.

**Vývoj hrubej poľnohospodárskej produkcie** v mil. € Tabuľka 8

|  |  |  |  |  |  |
| --- | --- | --- | --- | --- | --- |
| **Hrubá poľnohospodárska produkcia** | **2013** | **2014\*\*** | **Index 2014/2013** | **Štruktúra v %** | |
| **2013** | **2014** |
| Hrubá poľnohospodárska produkcia v **bežných** cenách | 2 223,4 | 2 055,7 | 92,5 | 100,0 | 100,0 |
| z toho : rastlinná | 1 244,2 | 1 203,0 | 96,7 | 56,0 | 58,5 |
| živočíšna | 979,3 | 852,6 | 87,1 | 44,0 | 41,5 |
| Hrubá poľnohospodárska produkcia v **stálych** cenách roku 2010 | 1 859,5 | 1 860,4 | 100,1 | 100,0 | 100,0 |
| z toho : rastlinná | 1 029,0 | 1 152,3 | 112,0 | 55,34 | 61,94 |
| živočíšna | 830,5 | 708,1 | 85,3 | 44,66 | 38,06 |

\*\* pozn.: 2. odhad 2014

Prameň: ŠÚ SR, vyžiadané údaje, prepočty NPPC-VÚEPP

Vypracoval: NPPC - VÚEPP

Prehľad o komoditnej štruktúre poľnohospodárskej produkcie v bežných cenách v rokoch 2013 a 2014 je uvedený v tabuľke č. 16 v prílohe č. 10.

**Rastlinná výroba**

V roku 2014 **výmera** osiatej plochy poľnohospodárskymi plodinami medziročne klesla o 0,2 % (2,9 tis. ha) na výmeru 1 359,1 tis. ha. Pestovateľské plochyobilnín sa medziročne zvýšili o 1,6 % na 786,3 tis. ha, pričom sa zvýšila výmera všetkých plodín okrem raže a kukurice na zrno. Olejniny sa zasiali na výmere 243,4 tis. ha, čo bolo o 4,5 % menej ako pred rokom.

**Produkcia** v hodnotovom vyjadrení medziročne klesla o 3,3 % i napriek medziročnému nárastu všetkých rozhodujúcich plodín v naturálnom vyjadrení, najviac strukovín (60,6 %), obilnín (38,0 %) a cukrovej repy (35,4 %).

**Indexy medziročných zmien naturálnej produkcie hlavných plodín**

Tabuľka 9

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Index** | Obilniny | Z toho | | Cukrová  repa | Zemiaky | Repka  olejná | Struko-  viny | Zelenina |
| pšenica | kukurica |
| 2013/2012 | 112,4 | 132,1 | 96,0 | 128,0 | 99,3 | 175,9 | 89,1 | 104,9 |
| 2014/2013 | 138,0 | 123,0 | 161,5 | 135,4 | 108,7 | 120,0 | 160,6 | 100,2 |

Prameň: Definitívne údaje o úrode poľnohospodárskych plodín, ovocia a zeleniny v SR, ŠÚ SR

Vypracoval: NPPC -VÚEPP

 Graf 4

Prameň: Definitívne údaje o úrode poľnohospodárskych plodín, ovocia a zeleniny v SR, ŠÚ SR

Vypracoval: NPPC -VÚEPP

**Živočíšna výroba**

**Živočíšna produkcia** v hodnotovom vyjadrení medziročne klesla o 12,9 % aj keď sa mierne zvýšila naturálna produkcia jatočných zvierat o 3,4 %. Zvýšila sa produkcia oviec (10,7 %), jatočných ošípaných (5,6 %), jatočnej hydiny (4,0 %), ovčieho mlieka (10,9 %) kravského mlieka (1,6 %), a ovčej vlny (1,3 %). Znížila sa produkcia jatočného hovädzieho dobytka (4,4 %) a konzumných vajec (4,1 %).

**Indexy medziročných zmien produkcie hlavných živočíšnych komodít**

Tabuľka 10

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Index** | Jatočné  zvieratá  spolu\* | z toho | | | Kravské mlieko | Jatočná hydina | Konzum. vajcia | Ovčie mlieko | Ovčia vlna |
| Hovädzí dobytok | Ošípané | Ovce |
| 2013/12 | 100,6 | 112,7 | 97,4 | 100,4 | 97,3 | 93,0 | 92,2 | 101,6 | 99,2 |
| 2014/13 | 103,4 | 95,6 | 105,6 | 110,7 | 101,6 | 104,0 | 95,9 | 110,9 | 101,3 |

Prameň: Živočíšna výroba a predaj výrobkov z prvovýroby, ŠÚ SR, Výkaz BM (MP SR) 1-12, Odhad samozásobenia, Colné riaditeľstvo SR

\*) Hrubá domáca produkcia = zabitia na bitúnkoch (ide o všetky evidované porážky jatočných zvierat na bitúnkoch v SR) + odhad samozásobenia (každoročne ho spracováva ŠÚ SR, ide o domáce zabíjačky mimo bitúnkov) +/- zahraničný obchod (bilancia zahraničného obchodu so živými zvieratami = vývoz živých zvierat – dovoz živých zvierat).

Vypracoval: NPPC – VÚEPP

 Graf 5 Graf 6

Prameň: ŠÚ SR Prameň: ŠÚ SR

Vypracoval: NPPC - VÚEPP Vypracoval: NPPC - VÚEPP

**Cenový vývoj na agropotravinárskom trhu**

**Ceny vstupov** sa v roku 2014 znížili o 6,3 %. Index cien vstupov do poľnohospodárstva bol ovplyvnený najmä výrazným medziročným znížením cien krmív pre zvieratá (15,2 %), elektriny (9,5 %) a motorovej nafty (8 %). Naopak rast cien bol zaznamenaný najmä v službách živočíšnej výroby (veterinárne o 7,2 % a plemenárske o 5,8 %).

**Ceny poľnohospodárskych komodít** klesli o 7,8 %. Najvýraznejšie klesli komodity rastlinnej výroby (15 %), čo ovplyvnili najmä klesajúce ceny obilnín a olejnín. Nárast cien o 5,7 % bol iba u zemiakov.

**Indexy cien rastlinných výrobkov** Tabuľka 11

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Index** | Rastlinné výrobky spolu | Z toho: | | | | | Ovocie | Zelenina |
| Obilniny | Strukoviny jedlé | Olejniny | Zemiaky | Cukrová repa |
| 2013/12 | 88,5 | 91,5 | 116,3 | 76,7 | 117,8 | 109,8 | 99,4 | 112,5 |
| 2014/13 | 85,0 | 81,9 | 94,7 | 88,9 | 105,7 | 92,5 | 98,0 | 91,9 |

Prameň: ŠÚ SR, Vypracoval: NPPC - VÚEPP

**Priemerný cenový index živočíšnych komodít** bol rovnaký, ako v predchádzajúcom roku (ceny klesli o 0,7 %), znížili sa najmä ceny jatočnej hydiny a slepačích konzumných vajec. Najvýraznejší rast cien bol u ovčieho mlieka.

**Indexy cien živočíšnych výrobkov** Tabuľka 12

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Index** | Živočíšne výrobky spolu | Z toho: | | | | | | |
| Jat. HD vrátane teliat | Jatočné ošípané | Jatočné ovce a jahňatá | Kravské mlieko | Jatočná hydina | Slepačie vajcia | Ovčie mlieko |
| 2013/12 | 99,3 | 100,9 | 106 | 94,4 | 103,7 | 106,3 | 81,8 | 103,9 |
| 2014/13 | 99,3 | 100,9 | 95,5 | 103,3 | 105,6 | 92,5 | 93,7 | 110,2 |

Prameň: ŠÚ SR

Vypracoval: NPPC - VÚEPP

**Ceny výrobcov potravín, nápojov a tabaku** klesli o 2,0 %, na čo vplýval najmä pokles cien výrobcov krmív pre zvieratá a mlynských výrobkov, škrobu a škrobových výrobkov. Medziročný rast cien sa prejavil u výrobcov mliečnych výrobkov.

**Spotrebiteľské ceny potravín a nealkoholických nápojov** v priemere stagnovali na rovnakej úrovni ako v predchádzajúcom roku, zaznamenali iba mierny pokles (0,8 %).

**Vývoj súhrnných cenových indexov**  Tabuľka 13

|  |  |  |  |  |  |  |
| --- | --- | --- | --- | --- | --- | --- |
| **Index** | Priemyselné výrobky | Vstupy do poľnohos-podárstva | Poľnohospo-dárske výrobky | Výroba potravín[[7]](#footnote-7) | Spotrebiteľské ceny potravín a nealko nápojov | Inflácia (CPI) |
| 2013/12 | 99,9 | 103,6 | 95,1 | 101,6 | 103,5 | 101,4 |
| 2014/13 | 96,4 | 93,7 | 92,2 | 97,7 | 99,2 | 99,9 |

Prameň: ŠÚ SR

 Vypracoval: NPPC - VÚEPP Graf 7

Prameň: ŠÚ SR

Vypracoval: NPPC - VÚEPP

**Stavy všetkých druhov hospodárskych zvierat** sa čiastočne stabilizovali, vzrástli počty ošípaných a hydiny. Produkcia hlavných jatočných zvierat sa mierne zvýšila (3,4 %) hlavne vplyvom vyššej výroby jatočných ošípaných a jatočnej hydiny.

Medziročne sa nepatrne znížil počet kusov **hovädzieho dobytka** na 463,5 tis. (0,8 %), z toho počet kráv vzrástol na 201,1 tis. ks (1,0 %). Výroba kravského **mlieka** sa zvýšila o 1,6 % na 948,7 tis. t. Počet **ošípaných** dosiahol 629,5 tis. ks, čo bolo oproti roku 2013 viac o 1,2 %). Počet **oviec** klesol o 3,1 % na 377,4 tis. ks. Klesol aj počet **kôz a capov** o 0,8 % na 35,2 tis. Počty **hydiny** spolu dosiahli 12 494 tis. ks, čo bolo medziročne viac o 13,9 %.

**Vplyv poľnohospodárstva na kvalitu ovzdušia a vodných zdrojov**

Poľnohospodársky sektor tvorí približne 7 %-ný podiel na celkovom objeme emisií skleníkových plynov vyprodukovaných v SR. V roku 2013 sa podľa SHMÚ medziročne zvýšil objem vyprodukovaných skleníkových plynov z poľnohospodárstva o 1 % na úroveň 3 497 Gg CO2 ekvivalentu, najmä ako dôsledok nárastu spotreby priemyselných hnojív aplikovaných do pôdy. Vývoj emisií skleníkových plynov z poľnohospodárstva má od roku 1990 klesajúci charakter a od roku 2005 sa mení len minimálne.

Produkcia emisií amoniaku z poľnohospodárstva vzrástla v roku 2013 v porovnaní s predchádzajúcim rokom o 0,4 %. Podiel amoniaku emitovaného z poľnohospodárskej pôdy z celkového objemu emisií amoniaku z poľnohospodárstva predstavoval 22,8 %. Podiel amoniaku vyprodukovaného zo živočíšnej výroby predstavoval 77,2 %.

Produkcia odpadu z pôdohospodárstva výrazne klesla (48,5 %). Dôvodom poklesu bola legislatívna zmena, podľa ktorej sa hnoj, slama alebo iný prírodný poľnohospodársky alebo lesnícky materiál, ktorý nevykazuje nebezpečné vlastnosti a používa sa v poľnohospodárstve, v lesníctve alebo na výrobu energie z tohto materiálu procesmi alebo spôsobmi, ktoré nepoškodzujú životné prostredie ani neohrozujú zdravie ľudí neeviduje ako odpad a používa sa priamo na účely, ktoré vymedzuje daná legislatíva.

Produkcia odpadu z potravinárstva medziročne klesla o 7,7 %. Z hľadiska nakladania s odpadom možno rovnako pozorovať pozitívny trend v prospech zhodnocovania odpadov, ktoré výrazne presahuje priemer SR zhodnocovania priemyselných odpadov.

* 1. Potravinárstvo

Podľa predbežných údajov Štatistického úradu SR dosiahol potravinársky priemysel SR (výroba potravín, nápojov a tabakových výrobkov) v roku 2014 **kladný výsledok hospodárenia** pred zdanením vo výške 170,1 mil. €.

**Vývoj výsledku hospodárenia vo výrobe potravín, nápojov a tabakových výrobkov**

v mil. €, index v % Tabuľka 14

|  |  |  |  |  |  |
| --- | --- | --- | --- | --- | --- |
| **Ukazovateľ** | **2012** | **2013** | **2014** | **Index 2014/13** | **Rozdiel 2014-13** |
| Výnosy | 4 520,8 | 4 436,3 | 4 368,5 | 98,47 | -67,75 |
| Náklady | 4 444,0 | 4 292,8 | 4 198,4 | 97,80 | -94,40 |
| Výsledok hospodárenia | 76,7 | 143,5 | 170,1 | 118,57 | 26,65 |

Prameň: ŠÚ SR, roky 2012-2013: [www.statistics.sk](http://www.statistics.sk); rok 2013 predbežný údaj z ročného výkazníctva, rok 2014 predbežný údaj zo štvrťročného výkazníctva= Štatistická správa o základných vývojových tendenciách v hospodárstve SR v 4.štvrťroku 2014, Poznámka: vrátane podnikov do 19 zamestnancov

Vypracoval: NPPC - VÚEPP

Z hľadiska výroby výrobkov výberového súboru podnikov ŠÚ SR mali rozhodujúci podiel na produkcii potravinárskych výrobkov podniky s 20 a viac zamestnancami (268 podnikov[[8]](#footnote-8)) s dosiahnutým kladným výsledkom hospodárenia na úrovni 165,5 mil. €, ktorý medziročne klesol o 8,2 mil. € (4,7 %). Z celkového počtu podnikov ziskové podniky predstavovali 70,9 %.

Graf 8

|  |  |  |  |  |  |
| --- | --- | --- | --- | --- | --- |
| 1 | Spracovanie a konzervovanie mäsa a mäsových produktov | | | 8 | Výroba kakaa, čokolády a cukroviniek |
| 2 | Spracovanie a konzervovanie rýb, kôrovcov a mäkkýšov | | | 9 | Výroba a príprava krmív pre zvieratá |
| 3 | Spracovanie a konzervovanie ovocia a zeleniny | |  | 10 | Destilovanie, úprava a miešanie alkoholu |
| 4 | Výroba rastlinných a živočíšnych olejov a tukov |  |  | 11 | Výroba vína |
| 5 | Výroba mliečnych výrobkov | | | 12 | Výroba piva a sladu |
| 6 | Výroba mlynárskych výrobkov a škrobových výrobkov  7. Výroba pečiva a múčnych výrobkov |  |  | 13 | Výroba nealkoholických nápojov s produkciou minerálnych a iných fľaškových vôd  14. Odbor ostatných potravinárskych výrob |

Prameň: Prod 3-04, CD MPRV SR, VÚEPP, Vypracoval: NPPC - VÚEPP

Z hodnotených odborov potravinárskeho odvetvia najvyšší **kladný výsledok hospodárenia**[[9]](#footnote-9) dosiahol odbor ostatných potravinárskych výrob (31,6 mil. €) a výroby piva a sladu (31,6 mil. €), ale s významnejšou úrovňou aj odbor výroby mlynárskych výrobkov a škrobových výrobkov (18,0 mil. €), výroby nealkoholických nápojov s produkciou minerálnych a iných fľaškových vôd (17,3 mil. €), výroby pečiva a múčnych výrobkov (17,3 mil. €) a odbor výroby kakaa, čokolády a cukroviniek (14,0 mil. €). Zvyšné odbory dosiahli výsledok hospodárenia v objeme 9 mil. € a menej.

V odvetví sa v priemere na 100 € výnosov vynaložilo 96,0 € nákladov, čím sa v porovnaní s rokom 2013 nákladovosť nezmenila. Najvyššiu úroveň nákladovosti výnosov dosiahli odbory vo výrobe mliečnych výrobkov, v spracovaní a konzervovaní mäsa a mäsových produktov a v spracovaní a konzervovaní rýb, kôrovcov a mäkkýšov.

**Pridaná hodnota** sa medziročne zvýšila (1,7 %) na 734 mil. €. Podiel pridanej hodnoty na produkcii výrobkov tvoril 24 %. Pridaná hodnota najvýraznejšie vzrástla vo výrobe rastlinných a živočíšnych olejov a tukov (50,5 %), v spracovaní a konzervovaní ovocia a zeleniny (37,6 %), významnejšie vzrástla tiež vo výrobe a príprave krmív pre zvieratá (19,6 %), v odbore destilovania, úpravy a miešania alkoholu (12,8 %), v spracovaní a konzervovaní mäsa a mäsových produktov (12,2 %) a v spracovaní a konzervovaní rýb, kôrovcov a mäkkýšov (9,7 %).

**Výroba výrobkov**[[10]](#footnote-10) klesla o 5,1 % na 3 044 mil. € v dôsledku jej najvýraznejšieho poklesu v odbore výroby rastlinných a živočíšnych olejov a tukov (30,1 %), vo výrobe vína (19,5 %), v spracovaní a konzervovaní ovocia a zeleniny (14,4 %) a v odbore destilovania, úpravy a miešania alkoholu (10,4 %).

V  **štruktúre výrobných odborov** svojím podielom na výrobe výrobkov dominoval odbor spracovania a konzervovania mäsa a mäsových produktov (18,8 %) a odbor výroby mliečnych výrobkov (18,0 %). Významný podiel mal aj odbor združujúci výroby nápojového charakteru (18,1 %).

Po náraste v roku 2013, v roku 2014 **výroba potravín, nápojov a tabakových výrobkov** mierne klesla. Naopak výroba výrobkov vzrástla v priemyselnej výrobe a priemysle spolu.

**Index priemyselnej produkcie**  Tabuľka 15

|  |  |  |  |
| --- | --- | --- | --- |
| **IPP (rovnaké obdobie minulého roka = 100)** | **2012** | **2013** | **2014** |
| **očistený** o vplyv počtu pracovných dní | 98,7 | 100,2 | 98,5 |
| **neočistený** o vplyv počtu pracovných dní | 98,7 | 100,2 | 98,5 |

Prameň: ŠÚ SR - www.statistics.sk, z údajov Štatistickým úradom SR aktualizovaných pre IPP neočistený aj očistený o vplyv počtu pracovných dní k 29.4. 2015

Pozn.: IPP je krátkodobý ukazovateľ zmeny objemu priemyselnej produkcie. Metóda výpočtu je v súlade so štandardami EÚ. Výpočet IPP v SR vykonáva ŠÚ SR.

Vypracoval: NPPC – VÚEPP

Medziročné zvyšovanie **cien potravinárskych výrobcov** z predchádzajúcich rokov sa skončilo a v roku 2014 ceny výroby potravín, nápojov a tabaku klesli o 2,0 %. Najvýraznejšie sa znížili ceny výrobcov krmív pre zvieratá (11,2 %) a mlynských výrobkov, škrobu a škrobových výrobkov (10,8 %). Ceny výrobcov rastlinných a živočíšnych olejov a tukov klesli o 5,8 % a spracovateľov mäsa a mäsových výrobkov o 3,3 %. V roku 2014 rástli iba ceny výrobcov mliečnych výrobkov (5,8 %) a mierne ceny spracovateľov ovocia a zeleniny (0,4 %).

Graf 9

Prameň: ŠÚ SR, Vypracoval: NPPC – VÚEPP

Podľa Výberového zisťovania pracovných síl (VZPS) **v potravinárskej výrobe** **klesol** počet pracujúcich o 13,0 % (7,5 tis. osôb) na 50,2 tis. osôb. **Priemerná mzda v  potravinárstve** medziročne vzrástla o 5,2 % a dosiahla úroveň 771 €.

**Vývoj počtu zamestnancov v potravinárskej výrobe**

v tis. osobách Tabuľka 16

|  |  |  |  |  |
| --- | --- | --- | --- | --- |
| **Pracujúci v potravinárskej výrobe** | **Rok** | | **Medziročná zmena v %** | |
| **2013** | **2014** | **2013/12** | **2014/13** |
| Pracujúci | 57,7 | 50,2 | 19,0 | -13,0 |

Prameň: ŠÚ SR, VZPS, Vypracoval: NPPC - VÚEPP

**Spotreba potravín**

Spotreba potravín v kg na obyvateľa sa vyvíjala diferencovane. Medziročne klesla spotreba mäsa v hodnote na kosti o 6,1  kg. Trend poklesu spotreby hovädzieho mäsa pokračoval a spotreba klesla o 0,3 kg, čo je negatívne vzhľadom na odporúčané dávky potravín (ODP), keďže jeho spotreba je dlhodobo nízka a hlboko pod hodnotou ODP. Klesla aj spotreba bravčového mäsa o 3,5 kg a hydiny o 2,4 kg. Pozitívnym trendom je nárast spotreby mlieka a mliečnych výrobkov o 6,8 kg, ovocia o 2,5 kg, rýb o 0,4 kg a strukovín o 0,1 kg. Naopak, negatívnym javom je pokles spotreby obilia v hodnote múky o 0,9 kg a zeleniny o 0,5 kg. Spotreba zemiakov sa nezmenila. Spotreba tukov klesla o 1,9 kg.

**Spotreba vybraných druhov potravín na obyvateľa v SR**

v kg Tabuľka 17

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Druh potravín** | **Skutočnosť** | | | | | **Rozdiel 2014-13** | **ODP 3)** | **Prípustný interval racion. spotreby** |
| **2010** | **2011** | **2012** | **2013** | **2014 odhad** |
| Mäso v hodnote na kosti | 55,8 | 55,3 | 52,5 | 53,3 | 47,2 | -6,1 | 57,3 | 51,6-63,0 |
| Ryby | 5,1 | 4,7 | 4,8 | 5,1 | 5,5 | 0,4 | 6,0 |  |
| Mlieko a mliečne výrobky | 162,8 | 156,9 | 158,6 | 158,5 | 165,3 | 6,8 | 220,0 | 206,0-240,0 |
| Obilniny v hod. múky | 80,3 | 84,2 | 84,4 | 81,0 | 80,1 | -0,9 | 98,5 | 94,0-103,0 |
| Tuky spolu | 23,1 | 22,1 | 22,2 | 22,2 | 20,3 | -1,9 | 22,0 | 19,8-23,1 |
| Zemiaky | 47,6 | 49,5 | 48,0 | 47,4 | 47,4 | 0,0 | 80,6 | 76,3-84,9 |
| Strukoviny | 1,6 | 1,6 | 1,6 | 1,3 | 1,4 | 0,1 | 2,6 | 2,1-3,2 |
| Zelenina 1) | 94,6 | 100,6 | 100,9 | 104,7 | 104,2 | -0,5 | 127,9 | 116,9-138,9 |
| Ovocie 2) | 53,6 | 50,6 | 52,1 | 54,9 | 57,4 | 2,5 | 96,7 | 86,7-106,7 |

Prameň: ŠÚ SR, údaj za rok 2014 = odhad ŠÚ SR

1) zelenina a zeleninové výrobky v hodnote čerstvej

2) ovocie a ovocné výrobky spolu v hodnote čerstvého sú bez spotreby orechov

3) ODP = odporúčaná dávka potravín

Vypracoval: NPPC-VÚEPP

Graf 10

Prameň: ŠÚ SR, údaje za rok 2014 – odhad ŠÚ SR, prepočty NPPC-VÚEPP

Vypracoval: NPPC – VÚEPP

Podľa predbežných údajov ŠÚ SR o spotrebe potravín nadmerná spotreba, čiže konzumácia vyššia ako sú odporúčané výživové dávky potravín, bola len pri bravčovom mäse, kde spotreba prevyšuje ODP o 23,4 %. Nedostatočná spotreba, v dôsledku nižšej konzumácie ako sú odporúčané výživové dávky potravín, bola hlavne v prípade hovädzieho mäsa (spotreba nižšia o 76,4 %), ale i strukovín, ovocia a zeleniny.

**Medzi priority Slovenskej republiky a EÚ patrí i zabezpečenie ochrany zdravia a spotrebiteľa z hľadiska bezpečnosti potravín**. Kompetentné kontrolné orgány všetkých členských štátov EÚ monitorujú, kontrolujú a overujú, či prevádzkovatelia plnia príslušné požiadavky pre bezpečnosť potravín na všetkých stupňoch výroby, spracovania, distribúcie a predaja potravín konečnému spotrebiteľovi. Úradná kontrola potravín je nástroj na presadzovanie a uplatňovanie potravinového práva upraveného národnou, ale i európskou legislatívou.

**Štátne veterinárne a potravinové ústavy** analyzovali a vyhodnotili v roku 2014 v komoditách **výrobkov rastlinného pôvodu a v tabakových výrobkoch** 10 623 vzoriek, z ktorých 341 (3,2 %) nevyhovelo požiadavkám Potravinového kódexu SR, alebo iným záväzným právnym predpisom v označovaní (12,2 %), v senzorických ukazovateľoch (6,8 %), v označovaní alergénov (6,2 %), vo fyzikálno - chemických ukazovateľoch (3,3 %), v mikrobiologických ukazovateľoch (1,7 %), v prídavných látkach (1,6 %) a v kontaminantoch (0,6 %). V komoditách **výrobkov živočíšneho pôvodu** 6 690 vzoriek, z ktorých 253 (3,8 %) nevyhovelo požiadavkám Potravinového kódexu SR alebo iným záväzným právnym predpisom vo fyzikálno - chemických ukazovateľoch (7,1 %), v označovaní (5,4 %), v senzorických ukazovateľoch (5,3 %), v mikrobiologických ukazovateľoch (3,2 %), v osobitných prísadách ‑ NaCl (2,5 %), v označovaní alergénov (1,9 %), v prídavných látkach (0,5 %), v kontaminantoch (0,4%), a v rezíduách veterinárnych liekov (0,2 %).

**Orgány verejného zdravotníctva** v Slovenskej republike v roku 2014 analyzovali a vyhodnotili 12 978 vzoriek potravín. Z celkového počtu vyšetrených vzoriek potravín, pokrmov, prídavných látok do potravín a materiálov určených na styk s potravinami bolo celkovo nevyhovujúcich 991 vzoriek, čo predstavovalo 7,6 %. Celkom najvyššie percento nevyhovujúcich vzoriek v porovnaní s ostatnými vzorkami potravín bolo v prípade zmrzliny a dezertov (15,5 %), tukov a olejov (14,3 %), pramenitých vôd a balených pitných vôd - watercoolery (14,1 %), pokrmov rýchleho občerstvenia (13,9 %) a lahôdkarských výrobkov (11,3 %).

Išlo hlavne o mikrobiologicky nevyhovujúce vzorky, kde kontaminácia bola zistená v prípade 9,4 % vzoriek a z dôvodu chemickej kontaminácie nevyhovelo 0,5 % vzoriek potravín. Išlo najmä o prekročenia stanovených limitov pre prídavné látky.

V súvislosti s kvalitou potravín rezort MPRV SR pracuje s dvoma systémami, a to „Značka kvality SK“ a „Politika kvality EÚ“.

V rámci výroby a spotreby domácej potravinovej produkcie je jedným z nosných aspektov Národný program podpory poľnohospodárskych výrobkov a potravín **„Značka kvality SK“,** ktorý vznikol za účelom zabezpečenia dostatočných informácií pre spotrebiteľa o bezpečných a kvalitných domácich výrobkoch. Cieľom tohto projektu je upriamiť pozornosť slovenských spotrebiteľov na kvalitné domáce potraviny.

Značku kvality SK môže získať každý slovenský výrobca, ak sú jeho výrobky vyrábané z domácich surovín pri dodržaní deklarovaného technologického postupu, parametrov kvality a bezpečnosti potravín, ktoré sú ustanovené príslušnými právnymi predpismi potravinového práva. Podmienkou udelenia Značky kvality SK je použitie najmenej  75 % surovín zo slovenskej produkcie, pričom všetky fázy výrobného procesu sa musia uskutočňovať na území Slovenskej republiky.

Značka kvality GOLD sa udeľuje výrobkom s nadštandardnými kvalitatívnymi parametrami, ktoré ich odlišujú od ostatných bežných potravín a zdôrazňuje ich vyššiu kvalitu. Zoznam spoločností a ocenených výrobkov je uvedený na [http://www.znackakvality.sk](http://www.znackakvality.sk/)

„Politika kvality EÚ“ je filozofia rozvoja kvality originálnych, tradičných poľnohospodárskych výrobkov a potravín a podpory kultúrnych tradícií a regiónov, v ktorých sa tieto výrobky vyrábajú. Systém bol vytvorený ako odpoveď na narastajúce falšovanie výrobkov a zneužívanie tradičných názvov, ktoré zaručovali dobrú povesť tradičných regionálnych výrobkov. Pod pojmom „Politika kvality EÚ“ sa rozumie zabezpečenie ochrany poľnohospodárskych výrobkov a potravín a podpora ich predaja. Tieto potraviny musia spĺňať určité kvalitatívne parametre, ktoré ich odlišujú od ostatných obdobných výrobkov svojimi presne definovanými požiadavkami na ich surovinové zloženie a technologický postup výroby. Európska únia v rámci Politiky kvality EÚ akceptuje, chráni, podporuje, registruje a kontroluje výrobky rozdelené do troch kategórií označených ako:

Chránené zemepisné označenie CHZO - (Protected geographical indication - PGI)

Chránené označenie pôvodu CHOP - (Protected designation of origin - PDO)

Zaručená tradičná špecialita ZTŠ - (Traditional speciality guaranteed - TSG)



V systéme Politika kvality EÚ boli k 6.2. 2015 registrované tieto slovenské poľnohospodárske výrobky a potraviny: Skalický trdelník, Slovenská bryndza, Slovenská parenica, Slovenský oštiepok, Tekovský salámový syr, Zázrivský korbáčik, Zázrivské vojky, Oravský korbáčik, Klenovecký syrec - CHZO; Bratislavský rožok/Pressburger Kipfel/Pozsonyi kifli, Ovčí hrudkový syr -salašnícky, Ovčí salašnícky údený syr, Lovecký salám/Lovecká saláma, Liptovská saláma/Liptovský salám, Špekáčky/Špekačky, Spišské párky - ZTŠ a výrobok Žitavská paprika – CHOP.

1. Rozvoj vidieka

K rozvoju vidieka v SR prispieva pokračujúca implementácia Programu rozvoja vidieka SR 2007 – 2013 (PRV SR 2007 – 2013). PRV SR 2007 – 2013 je financovaný z EPFRV a spolufinancovaný zo štátneho rozpočtu SR. Celková výška verejných finančných prostriedkov na sedemročné obdobie po piatich modifikáciách programu je cca 2 597 mil. € (EPFRV: 1 997 mil. €, štátny rozpočet SR: 600 mil. €). Šiesta verzia dokumentu PRV SR 2007 – 2013 je platná od 31. 07. 2014.

Čerpanie prostriedkov v rámci PRV SR 2007-2013: z verejných zdrojov bolo do 31. 12. 2014 za celý program poskytnutých 2 270 295 443 € (z toho 1 751 035 902 € z EPFRV), t. j. 87,4 % z celkových limitov na programové obdobie 2007 – 2013.

Program sa implementuje prostredníctvom piatich osí. Počas všetkých výziev na projektové opatrenia osi 1, 2, 3 a 4 bolo podľa PPA k 31. 12. 2014 prijatých 15 157 ŽoNFP so žiadaným príspevkom 2 706 116 723 €; z toho bolo 8 122 zazmluvnených projektov vo výške príspevku 1 338 752 809 €, t. j. 94 %-né kontrahovanie. Čerpanie verejných prostriedkov bolo k 31. 12. 2014 vo výške 1 154 067 880 € (z toho 867 109 124 € z EPFRV), t. j. 81,1 % z finančného plánu na tieto opatrenia na roky 2007 – 2013.

V roku 2014 bolo v rámci neprojektových opatrení osi 2 prijatých 7 757 ŽoP. Vyhodnocovanie prijatých ŽoP sa konalo v 2. polroku 2014 a pokračuje aj v r. 2015. Od začiatku implementácie sa schválilo celkom 52 354 ŽoP. K 31. 12. 2014 výška čerpania finančných prostriedkov na neprojektové opatrenia bola 1 066 763 229 € (z toho 846 828 527 € z EPFRV), tzn. 95,5 % z finančného plánu na uvedené opatrenia na roky 2007 – 2013.

Celková výška platieb pripísaných z EK na mimorozpočtový účet orgánu finančného riadenia od začiatku implementácie PRV SR 2007 – 2013 po zohľadnení korekcií je 1 863 418 976,58 € (vrátane zálohových aj priebežných platieb), t. j. 93,5 % z celkového záväzku EÚ.

**Upravený rozpočet pre PRV SR 2007 – 2013 na rok 2014 v objeme 119 260 767 € bol čerpaný na 100 %.**

Operačný program Rybné hospodárstvo SR 2007 – 2013 (OP RH SR) je financovaný z EFRH a spolufinancovaný zo štátneho rozpočtu SR. Celkový rozpočet OP RH SR po odpočítaní nevyčerpanej časti rozpočtového záväzku za r. 2008, 2009, 2010 a 2011 predstavuje sumu 17 596 609 € (z toho vo výške 12 898 749 € príspevok z EFRH). Prostredníctvom súboru opatrení podľa troch prioritných osí OP RH SR sa realizuje stratégia rozvoja rybného hospodárstva.

Kumulatívne do 31. 12. 2014 v rámci prioritnej osi 2, 3 a 5 bolo prijatých spolu 183 ŽoNFP. Požadovaný príspevok z verejných zdrojov bol vo výške 25 140 116 €. PPA evidovala k uvedenému obdobiu 135 platných zmlúv s prijímateľmi o poskytnutí NFP v objeme schváleného príspevku vo výške 15 835 653 €, tzn. celkové kontrahovanie OP RH SR 90 % (cieľ konvergencie 92 % a mimo cieľa konvergencie 59 %).

Čerpanie EFRH k 31. 12. 2014 po odpočítaní nezrovnalostí a vratiek (6 148,77 €) je 8 495 686,22 €, t. j. 65,9 % z celkového záväzku 2007 – 2013, z toho za cieľ Konvergencia 67,1 %, za oblasť mimo cieľa Konvergencia 40,9 %. Podiel čerpania voči záväzku 2012 dosiahol 98,7 %, z toho za cieľ Konvergencia 100,00 % a za oblasť mimo cieľa Konvergencia 82,8 %.

Deklarované výdavky na EK k 31. 12. 2014 za zdroj EFRH celkom 8 490 711,72 € predstavujú 65,8 % z celkového záväzku 2007 – 2013. Podiel výdavkov deklarovaných v ŽoP na EK k 31. 12. 2014 na záväzku 2012 je 98,5 %, z toho 100 % za cieľ Konvergencia a 79,4 % za oblasť mimo cieľa Konvergencia, tzn. nesplnenie pravidla n+2 k 31. 12. 2014. Nevyčerpané finančné prostriedky záväzku 2012 sú vo výške 29 952 € (za oblasti mimo cieľa Konvergencia). Od začiatku programového obdobia je 819 732 € nevyčerpaných prostriedkov OP RH SR.

Upravený rozpočet pre OP RH SR 2007 – 2013 na rok 2014 v objeme 2 345 359 € bol čerpaný na 100 %.

1. Regionálny rozvoj

**Operačné programy pod Sekciou riadenia programov regionálneho rozvoja a Útvarom implementácie programov regionálneho rozvoja v roku 2014**

Sekcia riadenia programov regionálneho rozvoja a Útvar Implementácie programov regionálneho rozvoja plnia v programovom období 2007 – 2013 úlohy Riadiaceho orgánu pre Regionálny operačný program, Riadiaceho orgánu pre Operačný program Bratislavský kraj a zabezpečujú realizáciu programov cezhraničnej spolupráce.

K 31.12.2014 Riadiaci orgán pre **Operačný program Bratislavského kraja** evidoval v rámci Prioritnej osi 1 Infraštruktúra 59 projektov v realizácii a 64 projektov riadne ukončených v celkovej výške čerpaných prostriedkov NFP 27 075 090,13 €. K 31.12.2014 bolo v rámci Prioritnej osi 2 Vedomostná ekonomika 55 projektov v realizácii a 229 projektov riadne ukončených v celkovej výške čerpaných prostriedkov NFP 26 318 275,11 €. V roku 2014 za účelom dočerpania finančných prostriedkov, bola vyhlásená jedna časovo ohraničená výzva na zostatkovú alokáciu opatrenia 2.1 Inovácie a technologické transfery.

Za jednotlivé programy **Operačného programu cezhraničnej spolupráce** boli výzvy vyhlasované priebežne. V rámci programu cezhraničnej spolupráce SR-ČR 2007-2013 bolo doteraz vyhlásených šesť výziev na predkladanie žiadostí o poskytnutie finančného príspevku. K 31.12.2014 program eviduje 311 schválených projektov vo výške 96,5 mil. € (zdroj ERDF) a 311 zmlúv o poskytnutí finančného príspevku z ERDF v celkovej výške takmer 96,5 mil. €.

V priebehu roka 2014 **Riadiaci orgán pre Regionálny operačný program** vyhlásil dve výzvy na predkladanie žiadostí o NFP v rámci prioritnej osi 1 – Infraštruktúra vzdelávania a prioritnej osi 3 – Posilnenie kultúrneho potenciálu. K 31. decembru 2014 bolo na úrovni ROP – za všetky prioritné osi (7) – 1 460 riadne ukončených projektov, v hodnote 1 194 315 360,08 € z ERDF.

MPRV SR v roku 2014 ako **Riadiaci orgán pre Integrovaný regionálny operačný program** zabezpečoval prípravu Integrovaného regionálneho operačného programu (IROP). Návrh IROP bol schválený uznesením vlády SR č. 232/2014 zo 14. mája 2014 a následne 14. mája 2014 bol IROP oficiálne zaslaný Európskej komisii na schválenie. **IROP** na roky 2014-2020 bol schválený Vykonávacím rozhodnutím Európskej komisie č. C(2014) 10182 z **18. decembra 2014.** IROP nadväzuje na operačné programy určené na roky 2007-2013 – Regionálny operačný program a Operačný program Bratislavský kraj. Jeho globálnym cieľom je prispieť k zlepšeniu kvality života a zabezpečiť udržateľné poskytovanie verejných služieb s dopadom na vyvážený a udržateľný územný rozvoj, hospodársku, územnú a sociálnu súdržnosť regiónov, miest a obcí. Má mnohoodvetvový charakter a je vo svojej väčšine určený pre regionálnu a miestnu samosprávu. **Oprávneným územím** je celé územie Slovenska - viac rozvinutý región Bratislavský samosprávny kraj a menej rozvinuté regióny – všetky ostatné samosprávne kraje.

**Rozpočtové výdavky na Regionálny rozvoj v roku 2014 predstavovali 112 488 055 € a boli vyčerpané v plnej výške a v porovnaní s predchádzajúcim rokom klesli o 44**,7 %.

1. Zahraničný obchod

Vývoj zahraničného obchodu Slovenskej republiky v roku 2014 bol charakteristický rozdielnym vývojom celkového a agropotravinárskeho zahraničného obchodu. Pokiaľ celkový zahraničný obchod mal rastúci trend, agropotravinársky zahraničný obchod sa medziročne znížil. Výrazne vyššia dynamika poklesu agroexportu v porovnaní s agroimportom, viedla k zvýšeniu negatívnej obchodnej bilancie až o 354,8 mil. € (51,9 %) a záporné saldo dosiahlo -1 038,1 mil. €. Z hľadiska teritoriálnej štruktúry agroobchodu dominantné postavenie si naďalej upevňujú členské krajiny EÚ. Na celkovom vývoze poľnohospodárskych a potravinárskych výrobkov sa vývoz do krajín EÚ-28 podieľal 96,0 % a dovoz z krajín EÚ-28 91,2 % na celkovom dovoze.

Medzi skupiny výrobkov, ktoré dosiahli najvyššiu hodnotu vývozu patria výrobky skupiny 04 – mlieko, mliečne výrobky, vajcia a med, skupiny 10 – obilie, skupiny 17 – cukor a cukrovinky, skupiny 01 – živé zvieratá, ďalej išlo o čokoládu, kávu, repkový olej, slnečnicové semená, potravinové prípravky, pekársky tovar a hydinové mäso.

V slovenskom dovoze medzi skupiny výrobkov, ktoré dosiahli najvyššiu hodnotu dovozu patria výrobky skupiny 02 – hovädzie, bravčové a hydinové mäso, skupiny 04 – mlieko, mliečne výrobky, vajcia a med, skupiny 22 – nealkoholické a alkoholické nápoje a ocot, ďalej išlo o dovozy čokolády, kávy, pekárskych výrobkov, potravinových prípravkov, cigariet, repkového oleja, krmív, mäsových výrobkov a kukurice.

**Vývoj zahraničného obchodu**

v mil. € Tabuľka 18

|  |  |  |  |  |
| --- | --- | --- | --- | --- |
| **Ukazovateľ** |  | **2013** | **20141)** | **Index 2014/2013** |
| Zahraničný obchod | Vývoz | 64 172 | 64 801 | 101,0 |
| za SR spolu | Dovoz | 59 940 | 60 152 | 100,4 |
| HS 01 - 99 | Obrat | 124 112 | 124 953 | 100,7 |
|  | Saldo | 4 232 | 4 649 | 109,8 |
| z toho: |  |  |  |  |
| agropotravinársky sektor | Vývoz | 3 215 | 2 749 | 85,5 |
| za SR spolu | Dovoz | 3 898 | 3 787 | 97,2 |
| HS 01 - 24 | Obrat | 7 113 | 6 537 | 91,9 |
|  | Saldo | -683 | -1 038 | 151,9 |
| v tom: |  |  |  |  |
| zahraničný obchod | Vývoz | 811 | 689 | 85,0 |
| agrosektoru SR s ČR | Dovoz | 1 080 | 1 025 | 94,9 |
| HS 01 - 24 | Obrat | 1 891 | 1 714 | 90,7 |
|  | Saldo | -269 | -336 | 125,0 |

Prameň: Štatistický úrad SR

1) Predbežné údaje (marec 2015)

Vypracoval: NPPC-VÚEPP

 Graf 11

Prameň: ŠÚ SR,

Vypracoval : NPPC-VÚEPP

Medziročne klesol dovoz tzv. nahraditeľných komodít z 3 045,3 mil. € na 2 914,6 mil. € (4,3%). V obchode so spracovanými poľnohospodárskymi výrobkami (výrobky s vyššou pridanou hodnotou) Slovenská republika za sledované obdobie dosiahla zápornú obchodnú bilanciu. Vo vývoze prevládali výrobky s nižšou pridanou hodnotou na rozdiel od dovozov, kde prevládali výrobky s vyššou pridanou hodnotou. Tento trend môže pokračovať aj v nasledujúcich rokoch, čo sa môže nepriaznivo odraziť na negatívnom vývoji salda obchodnej bilancie. Pokiaľ sa nezvýši výkonnosť a efektívnosť potravinárskeho priemyslu, zlepšenie tejto situácie nie je možné riešiť masívnym zvýšením poľnohospodárskeho vývozu, pretože bude viesť k ďalšej eskalácii potravinárskeho importu s vysokou pridanou hodnotou, kde bude základom prvotná surovina exportovaná zo Slovenska.

.

1. Výdavky rozpočtovej kapitoly MPRV SR

Celkové výdavky do poľnohospodárstva v roku 2014 predstavovali 705,3 mil. € a medziročne sa znížili o 1,1 %. Pokles bol najmä z dôvodu zníženia výdavkov na PRV 2007-2013, ktorého financovanie bolo ukončované. Najväčší podiel na celkových výdavkoch tvorili výdavky na priame platby (57,4 %) a výdavky na rozvoj vidieka (26,8 %). Zostávajúcich 15,8 % tvorili výdavky na všeobecné služby, TOV, OP RH, štátnu pomoc a národné opatrenia.

**Celkové výdavky do poľnohospodárstva, rozvoja vidieka a potravinárstva v rokoch 2012 a 2013**

v mil. € Tabuľka 19

|  |  |  |  |  |  |  |
| --- | --- | --- | --- | --- | --- | --- |
| **Tituly** | **2013** | | | **2014** | | |
| **EÚ** | **SR** | **Spolu** | **EÚ** | **SR** | **Spolu** |
| Trhovo-orientované výdavky | 9,7 | 2,3 | 12 | 8,1 | 2,8 | 10,9 |
| Priame platby | 324,9 | 40,3 | 365,2 | 352,2 | 52,9 | 405,1 |
| Program rozvoja vidieka 2007 - 2013 | 174,5 | 49,6 | 224,1 | 91,7 | 27,6 | 119,3 |
| Program rozvoja vidieka 2014 - 2020 | 0 | 0 | 0 | 52,0 | 17,7 | 69,7 |
| OP RH SR 2007 - 2013 | 1,1 | 0,4 | 1,5 | 1,7 | 0,6 | 2,3 |
| Štátna pomoc a národné podpory | 0 | 16,1 | 16,1 | 0 | 7,0 | 7,0 |
| Všeobecné služby | 0 | 94,3 | 94,3 | 0 | 91,0 | 91,0 |
| **Spolu** | **510,2** | **203** | **713,2** | **505,7** | **199,6** | **705,3** |

Prameň: MPRV SR PPA, Návrh záverečného účtu za rok 2013, Návrh záverečného účtu za rok 2014

Vypracoval: NPPC - VÚEPP

Priame platby boli poskytované vo forme jednotnej platby na plochu (SAPS), platby na dojnicu, prechodných vnútroštátnych platieb, osobitnej platby na cukor, a osobitnej platby na ovocie a zeleninu. Najväčší objem prostriedkov bol vyplatený na jednotnú platbu na plochu (SAPS), tieto tvorili až 87,7 % vyplatených priamych platieb.

**Súhrnný prehľad o vyplatených priamych platbách podľa jednotlivých schém**

v  € Tabuľka 20

|  |  |  |
| --- | --- | --- |
| **Tituly** | **2013** | **2014** |
| Jednotná platba na plochu (SAPS) | 332 625 429 | 355 424 982 |
| Dojnice | 12 425 430 | 24 585 027 |
| Osobitná platba na cukor + osobitná platba na ovocie a zeleninu | 18 989 897 | 19 158 321 |
| Prechodné vnútroštátne platby  z toho: | 1 143 994 | 5 951 276 |
| doplnkové platby na plochu | 73 | 0 |
| chmeľ | 11 360 | 67 834 |
| VDJ | 1 132 562 | 5 883 443 |
| **Priame platby spolu** | **365 184 750** | **405 119 606** |

Prameň: PPA, MPRV SR

Vypracoval: NPPC - VÚEPP

Na opatrenia PRV SR 2007-2013 v rámci osi 1 z prostriedkov rozpočtovaných na projektové podpory, bolo v roku 2014 vyčerpaných celkom 29 804 204 €. Z toho bolo najvyššie čerpanie na opatrenie Infraštruktúra (8 912 934 €) na rozvoj a adaptáciu poľnohospodárstva a lesného hospodárstva.

Z prostriedkov rozpočtovaných na opatrenia v rámci osi 2boli realizované platby na opatrenia v celkovej výške 40 706 971 €. Z toho bolo najvyššie čerpanie na agroenvironmentálne platby (25 686 431 €).

V  rámci osi 3 boli realizované platby vo výške 23 336 171 €, prevažne na opatrenia Diverzifikácia smerom k nepoľnohospodárskym činnostiam (19 231 199 €).

Na opatrenia v rámci osi 4 boli realizované platby vo výške 16 795 923 € a to najmä na opatrenie Implementácia integrovaných stratégií rozvoja územia (14 494 796 €).

Na opatrenia Operácie technickej pomoci a Národná sieť rozvoja vidieka bolo vyčerpaných celkom 8 617 498 €. Podpora prostredníctvom aktivít Technickej pomoci a Národnej siete rozvoja vidieka sa zameriavala na zabezpečenie efektívneho riadenia, implementácie, monitorovania, kontrolu a audit Programu rozvoja vidieka SR 2007-2013 a riadenie a implementáciu národnej siete rozvoja vidieka.

V roku 2014 boli z finančných prostriedkov PRV SR 2014 – 2020 vyplatené platby na „znevýhodnené oblasti“ v celkovom objeme 69 745 757 €.

Kompletný prehľad výdavkov na jednotlivé opatrenia v rámci osí je v  tabuľke 47 v prílohe 10.

**Výdavky na PRV SR 2007 – 2013 za rok 2014**

v € Tabuľka 21

|  |  |  |  |
| --- | --- | --- | --- |
| **Osi** | **Verejné výdavky spolu (€)** | **z toho: EPFRV (€)** | **z toho: ŠR SR (€)** |
|
| **Os 1 spolu** | 29 804 204 | 22 208 255 | 7 595 949 |
| Os 2 spolu | 40 706 971 | 32 146 973 | 8 559 998 |
| Os 3 Spolu | 23 336 171 | 17 502 128 | 5 834 043 |
| Os 4 Spolu | 16 795 923 | 13 352 087 | 3 443 836 |
| Operácie technickej pomoci | 8 106 124 | 6 079 593 | 2 026 531 |
| Národná sieť rozvoja vidieka | 511 374 | 383 530 | 127 844 |
| **Celkový súhrn** | **119 260 767** | **91 672 566** | **27 588 201** |

Prameň: MPRV SR

Vypracoval: NPPC – VÚEPP

1. Ekonomika krajín Európskej únie

**Poľnohospodársky príjem na jedného pracovníka** (indikátor A) sa v roku 2014 v krajinách EÚ-28 medziročne znížil o 1,7 %. V krajinách EÚ-15 dosiahol prepad až 2,2 %. Tento vývoj bol ovplyvnený poklesom reálneho príjmu (o 4,0 %), poklesom poľnohospodárskej pracovnej sily (o 2,3 %), poklesom cien poľnohospodárskej produkcie o 3,4 % a vstupov o 3,6 %. Pokles cien vstupov bol najmä v dôsledku výrazného zníženia cien krmív (8,1 %), hnojív a pôdnych prídavkov (6,4 %), energií a mazív (3,9 %).

 Graf 12

Prameň: Eurostat, online data - marec 2015, podľa odhadov poskytnutých jednotlivými členskými štátmi, \* odhad 2013 je z 26.2.2015

Vypracoval: NPPC- VÚEPP

Poľnohospodársky príjem na pracovníka vzrástol v 12 a klesol v 16 krajinách EÚ. Najvyšší medziročný nárast bol v Slovinsku (13,5 %) a v Maďarsku (11,5 %). Najvyšší pokles bol vo Fínsku (17,5 %), Belgicku (13,7 %).

**Poľnohospodárska produkcia** krajín EÚ-28, vyjadrená v cenách výrobcov, sa v roku 2014 znížila o 3,4 %, vplyvom rýchlejšieho poklesu hodnoty rastlinnej produkcie o 6,0 % a pomalšieho poklesu hodnoty živočíšnej produkcie o 0,9 %.

Pokles hodnoty rastlinnej produkcie bol dôsledkom výrazného poklesu cien o 9,5 %, čo bolo čiastočne vyvážené zvýšením hmotnostného objemu o 3,8 %. Ceny klesli najmä u zemiakov (24,5 %), olejnín (14,7 %) a obilnín (13,9 %). Najvýraznejšie vzrástli objemy produkcie olivového oleja (46,4 %) a olejnín (8,2 %).

Pokles živočíšnej výroby bol dôsledkom poklesu cien o 2,8 %, ktorý kompenzovalo čiastočné zvýšenie hmotnostného objemu o 1,9 %. Klesli najmä ceny ošípaných (6,1 %) a hovädzieho dobytka (5,2 %). Najviac sa zvýšili objemy mlieka (3,6 %) a hydiny (3,0 %).

**Poľnohospodársky využívaná pôda** v krajinách EÚ-28 dosiahla za ostatné sledované obdobie 172,9 mil. ha, čo bolo cca 39,2 % z celkovej pôdnej plochy krajín EÚ-28. Výmera poľnohospodársky využívanej poľnohospodárskej pôdy sa medziročne zvýšila o 0,8 %, t.j. o 1,3 mil. ha z dôvodu prístupu Chorvátska do EÚ a u ostatných krajín nenastali významné medziročné zmeny v jej výmere. Najvyšší podiel na celkovej poľnohospodársky využívanej pôde krajín EÚ-28 dosahuje Francúzsko (16,2 %), Španielsko (13,8 %) a Nemecko (9,7 %). Slovensko sa podieľalo na 1,1 %.

**Hrubá pridaná hodnota** v krajinách EÚ-28  v roku 2013 dosiahla 166,1 mld. €, čo bolo o 5,2 % viac ako v predchádzajúcom roku. Rozhodujúci podiel jej objemu (83,6 %) vytvorili krajiny pôvodnej EÚ-15, najviac Taliansko (17,7 %), Francúzsko (15,4 %) a Španielsko (14,0 %). Z pristúpených krajín do EÚ po roku 2004 to bolo Poľsko (5,7 %) a Rumunsko (4,6 %). Podiel Slovenska predstavoval 0,4 % a medziročne sa takmer nezmenil.

**Podpory** do poľnohospodárstva dosiahli v roku 2013 úroveň 51,7 mld. €, čo bolo o 7,5 % menej ako pred rokom. Rozhodujúca časť z celkových podpôr (81,7 %) bola alokovaná do pôvodných členských krajín (42,2 mld. €). Ich výška bola medziročne nižšia o 8,2 %. Najviac podpôr z celkovej podpory EÚ-28 bolo alokovaných do produkčne rozhodujúcich krajín, a to Francúzska (15,8 %), Nemecka (14,1 %) a Španielska (11,9 %). Slovensku bolo poskytnutých 0,9 % z celkových podpôr EÚ-28, čo znamenalo 246,8 € na ha p. v. p a nachádzalo sa pod priemerom krajín EÚ-28 (17,4 %). Podpora poľnohospodárstva stále zostáva rozhodujúcou položkou príjmov poľnohospodárov všetkých krajín EÚ. Najviac podpôr, v prepočte na ha p. v. p., mali Malta (1 545,5 €), Grécko (820,6 €) a Fínsko (781,8 €). Najmenej podpôr, v prepočte na ha p. v. p., mali Chorvátsko (22,8 €), Litva (70,1 €), Lotyšsko (109,1 €) a Rumunsko (125,1 €).

Graf 13

Prameň: Eurostat - Agriculture, Forestry and Fishery Statistics, 2014 , online data, marec 2015

Vypracoval: NPPC-VÚEPP

**Zamestnanosť v poľnohospodárstve** má v krajinách EÚ- 28 dlhodobo klesajúcu tendenciu. Kým v roku 2012 bolo v poľnohospodárstve krajín EÚ zamestnaných 10,3 mil. osôb, v roku 2013 to bolo už len 9,7 mil. osôb. Medziročný pokles predstavoval 5,8 %. Dynamika poklesu zamestnanosti za posledných päť rokov mala varírujúcu tendenciu, celkovo sa počet osôb pracujúcich v poľnohospodárstve za posledných 5 rokov (2009 -2013) znížil o 1 504 tis. osôb.

Na poľnohospodárskej zamestnanosti krajín EÚ-28 sa najviac podieľalo Poľsko (19,9 %), Rumunsko (14,9 %), Taliansko (11,0 %), Španielsko (8,5 %) a Francúzsko (8,0 %), čo súviselo s rozsahom poľnohospodárskej výroby a  väčším počtom menších individuálnych hospodárstiev v týchto krajinách. Slovensko dosiahlo podiel 2,3 %, čo znamená pokles o 0,3 p.b. v porovnaní z predchádzajúcim rokom.

**Poľnohospodárska produkcia** v krajinách EÚ-28 dosiahla v roku 2013 hodnotu 399,1 mld. €, čo bolo o 7,6 mld. €, (1,9 %) viac ako v predchádzajúcom roku. Krajiny EÚ-15 vyprodukovali takmer 83,4 % z produkcie EÚ-28 a to pri rastlinných komoditách 71,7 % a pri živočíšnych komoditách 84,5 %. Najväčšími producentmi, podieľajúcimi sa na produkcii v EÚ-28 boli Francúzsko (17,7 %), Nemecko (13,1 %), Taliansko (12,8 %) a Španielsko (10,6 %). Slovensko sa na európskej produkcii podieľalo 0,6 % s objemom 2 284 mil. €.

Podrobnejšie údaje o poľnohospodárstve krajín EÚ-28 sú uvedené v tabuľkách 3-5 v prílohe 10.

Podľa ostatných dostupných údajov Eurostatu sa **potravinársky priemysel,** t.j. výroba potravín, nápojov a tabakových výrobkov v jednotlivých  krajinách EÚ-28 podieľal na národnej ekonomike danej krajiny v roku 2013 nasledovne:

* hrubá produkcia od 0,6 % do 7,1 % (najviac Rumunsko 7,1 %, Litva 6,5 %), Slovensko sa podieľalo 2,1 %, čo bolo o 0,1 p.b. menej ako pred rokom,
* výrobná spotreba od 0,5 % do 9,1 % (najviac Litva 9,1 %, Rumunsko 8,2 %, Holandsko 7,5 %), Dánsko 7,4 %) Slovensko dosiahlo 2,7 %, čo bolo na úrovni predchádzajúceho roka,
* hrubá pridaná hodnota od 0,6 % do 5,8 % (najviac Rumunsko 5,8 %, Litva 4,8 %), Slovensko 1,3 % s medziročným poklesom 0,3 p.b.,
* zamestnanosť od 1,4 % do 3,8 % (najviac Chorvátsko 3,8 %, Litva 3,4 %, Poľsko 3,3 % ), Slovensko 2,0 %,
* tvorba hrubého fixného kapitálu od 0,7 % do 2,2 % (najviac Maďarsko 2,2 %,), na Slovensku dosahoval podiel úroveň 1,4 %.

V rámci priemyselnej výroby je potravinárstvo krajín EÚ rozhodujúcim odvetvím, ktoré z hľadiska obratu dosahuje cca 962,2 mld. €, čo v rámci EÚ znamená 15,9 % podiel na priemyselnej produkcii a 14,2 % podiel na zamestnanosti. V zahranično-obchodnej výmene s potravinárskymi výrobkami dosahuje kladnú bilanciu 9,7 mld. €, a to pri exporte 65,4 mld. € a importe 55,3 mld. €.

Väčšinu podnikov (99 %) predstavujú malé a stredné podniky, ktoré zamestnávajú takmer 63 % pracovných síl a vytvárajú 49 % obratu európskeho potravinárstva. Na tvorbe pridanej hodnoty sa najviac podieľa produkcia pečiva, cukru, cukroviniek, výroba nápojov, spracovanie mäsa a spracovanie mlieka a mliečnych výrobkov.

Najviac **hrubej potravinárskej produkcie** vyrobilo Francúzsko (158,6 mld. €), Taliansko (131,8 mld. €) a Nemecko (176,7 mld. €), čiže plošne rozhodujúce krajiny. Slovensko dosiahlo 3,6 mld. € potravinárskej produkcie, čo bolo o 0,2 mld. € menej ako pred rokom. Hrubá potravinárska produkcia najviac medziročne vzrástla v Rumunsku (13,0 %), Estónsku (9,8 %) a v Litve (7,6 %). Slovensko zaznamenalo pokles o 4,8 % a jeho produkcia dosiahla 3,6 mld. €.

V potravinárstve EÚ bolo v roku 2013 zamestnaných cca 4,8 mil. osôb. Najviac osôb pracovalo v Nemecku (925 tis.), Francúzsku (629 tis.), Taliansku (448 tis.) a v Poľsku 507 tis.).

Graf 14

Prameň: Eurostat

Vypracoval: NPPC - VÚEPP

V potravinárskom priemysle sú rozhodujúce, z hľadiska technologického a hygienického investície, ktoré sú adekvátne rozsahu produkcie a následne zamestnanosti. Najvyššie investície do potravinárstva dosiahlo Francúzsko.

Vybrané ekonomické ukazovatele potravinárskeho priemyslu v štátoch EÚ-28 sú uvedené v tabuľkách č. 6,7 v prílohe č. 10.

1. Priebežné vyhodnotenie Koncepcie rozvoja pôdohospodárstva SR na roky 2013‑2020

Koncepcia rozvoja pôdohospodárstva na roky 2013 – 2020, schválená vo vláde SR 3.7.2013 uznesením č. 357/2013, vychádza prioritne zo Spoločnej poľnohospodárskej politiky EÚ a programového vyhlásenia vlády Slovenskej republiky na roky 2012 – 2016. Zámerom tejto koncepcie je podporovať efektívnosť využívania zdrojov v záujme inteligentného, udržateľného a inkluzívneho rastu poľnohospodárstva a vidieckych oblastí.

Bol vypracovaný **Akčný plán rozvoja pôdohospodárstva SR na roky 2014 – 2020**, ktorý bol schválený uznesením vlády SR č. 33/2014 zo dňa 22. januára 2014. V súlade s týmto akčným plánom bola pripravená Koncepcia podpory malých a mladých farmárov a Koncepcia revitalizácie hydromelioračných sústav. Bol vypracovaný Program rozvoja rastlinnej a živočíšnej výroby, ktorý bol základom pre spustenie nového systému podpôr slovenského poľnohospodárstva, tzv. sendvičového mechanizmu.

V sektore **mlieka a mliečnych výrobkov** bol v rámci prijatia účinných opatrení na reguláciu trhu s mliekom v EÚ na obdobie po roku 2015 prijatý tzv. „Mliečny balíček“, ktorý by mal umožniť prvovýrobcom uzatvárať písomné zmluvy a vytvárať silné organizácie výrobcov a medziodvetvové organizácie, s cieľom posilniť ich postavenie v rámci celej vertikály výroby mlieka a mliečnych výrobkov.

V sektore **bravčového mäsa** sa podarilo zvýšiť parametre reprodukčnej úžitkovosti na úroveň 20 – 21 odstavčiat na 1 prasnicu; podľa údajov ŠÚ SR bol v roku 2014 počet odchovaných prasiat od 1 prasnice 23,38, čo predstavuje medziročný nárast o 3,89 prasiat na 1 prasnicu.

V sektore **hydinového mäsa** sa podarilo zvýšiť početnosť hydiny. Podľa ŠÚ SR sa medziročne zvýšil predaj jatočnej živej hydiny o 7,7 % na 91 426 ton. Za celý rok sa na spracovanie, obchod a vývoz predalo 41 690,8 tis. ks živej hydiny, čo bolo medziročne viac o 3,9 % (1,6 tis. ks). V prípade jatočných kurčiat ako aj jatočných sliepok sa situácia v oblasti priemernej výkupnej ceny nezlepšila. V prípade odbytových cien hydinových kusov a drobov bol varírujúci trend.

V rámci **hospodárskeho chovu rýb** vroku 2014 prebehla príprava nového operačného programu pre rybné hospodárstvo 2014 - 2020, ktorého hlavnou úlohou bude podpora rozvoja sektora hospodárskeho chovu rýb.

V rámci **ochrany vinohradov** sa zachováva trend výroby vín najvyššej kvality (CHOP, CHZO), ktorá tvorí viac ako 85 - 90 % celkovej produkcie. Vzhľadom na takto zameranú výrobu vinári spracovávajú takmer výlučne slovenské hrozno.

Trh s **cukrom** je z hľadiska potravinovej vertikály zdravý. Za účelom zachovania produkcie cukru a podpory jeho domácej výroby sa s finančnou podporou tohto sektora v rámci obdobia 2013 - 2020 esenciálne počíta.

Rozvoj sektora **ovocia a zeleniny** je viazaný na pomoc z prostriedkov programu rozvoja vidieka (PRV). PRV na roky 2014 - 2020 bol prijatý v EÚ až vo februári 2015, v súčasnosti sa čaká na zverejnenie výzvy na investičnú pomoc.

V rámci hlavných bodov Koncepcie boli v oblasti **priamych** **platieb** napĺňané nasledovné ciele: Dobrovoľná viazaná podpora v rámci I. piliera, Zabezpečenie financovania národných doplatkov k priamym platbám, Nový systém priamych platieb s dôrazom na udržateľné zlepšovanie vidieckeho životného prostredia a Príprava legislatívy na programové obdobie 2014 – 2020.

**Program rozvoja vidieka -** K napĺňaniu cieľov, ktoré priamo prispievajú k plneniu úloh stanovených v Koncepcii, boli v roku 2014 v oblasti projektových podpôr vyhlásené nasledovné výzvy na predkladanie žiadostí o nenávratný finančný príspevok z Programu rozvoja vidieka SR 2007-2013 (ďalej len „PRV SR 2007-2013“):

* Zabezpečenie produkčnej výkonnosti v nosných komoditách živočíšnej výroby na úrovni 80 % súčasnej spotreby obyvateľstva SR,
* Zabezpečenie produkčnej výkonnosti v nosných komoditách rastlinnej výroby na úrovni  80 % súčasnej spotreby obyvateľstva SR,
* V roku 2014 vyhlásilo Výzvy viac ako 20 Miestnych akčných skupín.

Výsledky analýz Koncepcie rozvoja pôdohospodárstva SR na roky 2013-2020, ako aj schválený Akčný plán rozvoja vidieka SR 2014-2020 tvorili podklad pri príprave projektových a neprojektových opatrení Programu rozvoja vidieka SR 2014-2020 (ďalej len „PRV SR 2014-2020“), na príprave ktorých sa začalo už v roku 2013 a prípravy pokračovali najmä v roku 2014.

V oblasti projektových podpôr PRV SR 2014-2020 prebiehali prípravné práce na opatreniach: Rozvoj vidieka a zlepšenie životných podmienok a zamestnanosti vidieckeho obyvateľstva, predovšetkým prostredníctvom sektorov, ktoré sú potenciálnymi zdrojmi zamestnanosti a podpora živočíšnej výroby, špecializovanej rastlinnej výroby a podpora pre oblasť lesného hospodárstva.

Plnenie relevantných častí koncepcie sa premietlo do neprojektových opatrení schváleného Programu rozvoja vidieka SR 2014-2020.

V rámci týchto opatrení (agroenvironmentálno - klimatické opatrenie, ekologické poľnohospodárstvo, životné podmienky zvierat)  sú v schválenom programe kvantifikované cieľové ukazovatele a finančné rámce, ktoré napĺňajú stanovené úlohy z koncepcie.

**PPA** sa podieľa na výkone Koncepcie rozvoja pôdohospodárstva SR na roky 2013 – 2020 podľa pokynov MPRV SR. Jej úlohou je zabezpečovanie administratívnej a kontrolnej činnosti pri poskytovaní podpôr a organizovaní trhu v poľnohospodárstve, potravinárstve, lesnom hospodárstve, rybnom hospodárstve a pri rozvoji vidieka z prostriedkov fondov EÚ a štátneho rozpočtu SR.

Na výkon činností súvisiacich s poskytovaním podpôr z EPZF a EPFRV mala PPA v roku 2014 plnú akreditácia udelenú príslušným orgánom (MPRV SR) v zmysle legislatívy EÚ.

Priebežné vyhodnotenie Koncepcie rozvoja pôdohospodárstva SR na roky 2013‑ 2020 je podrobne spracované v prílohe 11.

1. Závery a odporúčania

Plnenie záverov a odporúčaní zo Správy o poľnohospodárstve a potravinárstve za rok 2013 bolo zamerané najmä na precizovanie SPP (financovanie slovenského poľnohospodárstva, potravinárstva a rozvoja vidieka v programovom období 2014-2020, schémy priamych platieb a krížového plnenia od roku 2015), podporu špecializovaných plodín rastlinnej výroby a podporu živočíšnej výroby, riešenie otázok zamestnanosti najmä v pripravovanej Koncepcii podpory malých, mladých a rodinných farmárov, ako aj ďalšie návrhy a odporúčania, ktorých realizácia je dlhodobejšieho charakteru a presahuje obdobie jedného roka. Z tohto hľadiska boli niektoré závery a odporúčania znovu zaradené do záverov a odporúčaní do Správy o poľnohospodárstve a potravinárstve za rok 2014.

* 1. Závery
* Ekonomický vývoj účasti väčšiny ukazovateľov pôdohospodárstva a potravinárstva na makroekonomických ukazovateľoch hospodárstva SR bol výsledkom odvetvových dosahov, najmä v poľnohospodárstve, stagnácie až poklesu poľnohospodárskej výroby s nepriaznivým dosahom na ekonomický vývoj tohto odvetvia.
* Podiel pôdohospodárstva a potravinárstva na makroekonomických ukazovateľoch hospodárstva SR sa vyvíjal diferencovane, nielen v jednotlivých ukazovateľoch, ale aj v ich hodnotových úrovniach. V pôdohospodárstve klesla hrubá produkcia (viac živočíšna ako rastlinná) a následne pridaná hodnota a zvýšila sa náročnosť produkcie na medzispotrebu.
* Pokles hrubej poľnohospodárskej produkcie bol dôsledkom poklesu jej hodnoty vplyvom cien, pretože naturálna produkcia vzrástla takmer u všetkých rozhodujúcich komodít rastlinnej výroby (obilnín, cukrovej repy, olejnín, ovocia, okrem konzumnej zeleniny a muštového hrozna) a živočíšnej výroby (ošípaných, oviec a hydiny okrem jatočného hovädzieho dobytka).
* Zvýšilo sa investovanie v pôdohospodárstve, ale s nižším tempom rastu ako v hospodárstve SR, čím klesol podiel hrubého fixného kapitálu v pôdohospodárstve na hospodárstve SR.
* V potravinárstve sa menej investovalo ako pred rokom, čo prispelo k zvýšeniu opotrebovanosti majetku.
* Napriek nárastu počtu pracovných síl v poľnohospodárstve sa znížil podiel zamestnanosti odvetvia pôdohospodárstva na zamestnanosti hospodárstva SR a znížila mzdová disparita v jeho prospech. Klesol aj počet pracovných síl v potravinárstve.
* Vývoj výsledku hospodárenia bol rozdielny. Poľnohospodárstvo dosiahlo stratu (‑4,7 mil. €), v potravinárstve bol výsledok hospodárenia kladný (170,1 mil. €). Rozdielna bola aj tendencia jeho medziročného vývoja, kým v poľnohospodárstve sa výsledok hospodárenia znížil - zvýšila strata, v potravinárstve sa zvýšil zisk.
* Uzatvorili sa cenové nožnice medzi cenami poľnohospodárskych výrobkov a vstupov do poľnohospodárstva, ale ceny poľnohospodárskych výrobkov klesli rýchlejším tempom ako ceny vstupov do poľnohospodárstva. Úroveň inflácie bola nižšia ako pred rokom.
* Naďalej pretrvávali vo výsledkoch hospodárenia podnikové diferencie medzi právnymi formami, ale aj poľnohospodárskymi podnikmi hospodáriacimi nielen v rozdielnych, ale aj v rovnakých prírodných podmienkach.
* Podnikateľské prostredie v odvetví ovplyvňovali vonkajšie faktory najmä obchodné riziká, vyplývajúce z volatility trhov s poľnohospodárskymi komoditami, systém podpôr v rámci SPP EÚ a interné faktory predovšetkým dopady legislatívy, ekonomických a finančných nástrojov (národné podpory, úvery, poistenie, dane a odvody do fondov...) a samotné rozhodnutia a úsporné opatrenia podnikov.
* Celkové výdavky z európskych a národných zdrojov do poľnohospodárstva a potravinárstva dosiahli objem 705,3 mil. € a medziročne sa mierne znížili. Rozhodujúci podiel z ich objemu tvorili prostriedky z rozpočtu EÚ a v nadväznosti na tieto zdroje boli stanovené aj prostriedky štátneho rozpočtu SR na spolufinancovanie. Najväčší objem výdavkov z celkových podpôr bol poskytnutý na priame platby (57,4 %) a na rozvoj vidieka (26,8 %). Podiel podpôr na výnosoch dosahoval v priemere 30,9 %.
* Konkurenčné prostredie na jednotnom trhu EÚ bolo ovplyvnené rozdielnou úrovňou podpôr medzi pôvodnými členskými krajinami EÚ a Slovenskom, ktorú umožňujú pravidlá SPP. Celková úroveň priamych platieb v prepočte na ha p.p. v SR ostala pod priemerom starých členských krajín EÚ-15.
* V podnikateľskej štruktúre poľnohospodárstva sa zvýšil počet obchodných spoločností a klesol počet poľnohospodárskych družstiev a fyzických osôb (SHR).
* Výmera využitej poľnohospodárskej pôdy sa znížila o 7 351 ha. Cena poľnohospodárskej pôdy na Slovensku je pod úrovňou cien pôdy štátov pôvodnej EÚ-15, čo môžu využiť zahraniční investori. Pretrvávajú nedoriešené vlastnícke vzťahy k pôde a  neusporiadaný stav v pozemkovom práve.
* Zmenila sa štruktúra osevu v prospech výmery obilnín hlavne pšenice (okrem raže) a zemiakov, ale klesla výmera olejnín (okrem maku) najmä slnečnice.
* V rámci ochrany vinohradov s  cieľom zabrániť znižovaniu výmery viníc ako významného druhu poľnohospodárskej pôdy, sa vytvorili legislatívne opatrenia, zamedzujúce využívanie pôvodných viníc na nepoľnohospodárske účely.
* Stabilizovali sa stavy hospodárskych zvierat (okrem hovädzieho dobytka). V sektore bravčového mäsa sa podarilo zvýšiť parametre reprodukčnej úžitkovosti. V sektore hydinového mäsa sa podarilo zvýšiť početnosť hydiny.
* Plocha osiata autorizovanou geneticky modifikovanou kukuricou vzrástla a dosiahla v roku 2014 úroveň 411 ha.
* Zvýšilo sa záporné saldo zahraničného obchodu s agropotravinárskymi výrobkami (51,9 %) na úroveň -1 038 mil. €, pri rýchlejšom znížení vývozu a pomalšom znížení dovozu. Napriek tomu pokračoval vývoz prvotných poľnohospodárskych surovín (pšenica, tekuté mlieko a smotana, kukurica, živé ošípané) a klesol dovoz poľnohospodárskych a potravinárskych výrobkov.
* Aj pri poklese dovozu, pokračoval import potravinárskych výrobkov zo zahraničia obchodnými reťazcami, čím sa vytvárali predpoklady pre narastajúcu závislosť od dovezených komodít mierneho pásma, pre ktoré má Slovensko vhodné podmienky na ich výrobu.
* Podiel výdavkov obyvateľstva na potraviny nápoje a tabak na celkových spotrebných výdavkoch stagnoval na úrovni predchádzajúceho roka a dosiahol 28,9 %, čo je v porovnaní s priemerom štátov EÚ-28 (16,4 %) vysoký podiel aj vzhľadom na príjmovú situáciu obyvateľstva.
* Spotreba potravín v kg na obyvateľa sa vyvíjala diferencovane. Znížila sa spotreba mäsa v hodnote na kosti (hovädzieho, bravčového a hydiny), tukov spolu a zeleniny. Vzrástla spotreba mlieka a mliečnych výrobkov, ovocia, rýb a strukovín.
* Produkcia biomasy a obnoviteľných zdrojov energie a výstavba bioplynových staníc napredovala. Energetický obsah biopalív v benzíne a nafte na Slovensku predstavuje 4,5 % a tento podiel by sa mal postupne do roku 2020 zvyšovať primiešavaním biopalív I. a II. generácie. Do konca roku 2014 bolo nainštalovaných 107 bioplynových staníc.
* Znížila sa produkcia odpadu z pôdohospodárstva aj potravinárstva.
* Poľnohospodársky sektor tvorí 7 %-ný podiel na celkovom objeme emisií skleníkových plynov vyprodukovaných v Slovenskej republike. Najväčší podiel z nich, takmer 2/3, tvorí oxid dusný, emitovaný do ovzdušia z poľnohospodárskej pôdy a v menšom rozsahu z chovu hospodárskych zvierat. 1/3 emisií tvorí metán hlavne ako priamy produkt látkovej výmeny u bylinožravcov. Objem emisií skleníkových plynov vzrástol o 1 %. Produkcia emisií amoniaku z poľnohospodárstva medziročne vzrástla o 0,4 %.
  1. Odporúčania

V ďalšom období pri navrhovaní opatrení, resp. hľadaní nástrojov pre zabezpečenie výkonnosti poľnohospodárstva a potravinárstva jeho konkurencieschopnosti na jednotnom trhu EÚ bude potrebné:

* presadzovať rovnaké podmienky a nástroje SPP pre všetky členské krajiny EÚ, najmä riešenie zrovnoprávnenia úrovne poskytovania priamych platieb v rámci EÚ-28,
* zjednotiť legislatívu slovenského agropotravinárstva s európskou legislatívou, najmä v oblastiach, kde predpisy pre slovenských výrobcov prevyšujú požiadavky EÚ,
* aplikovať Koncepciu pôdohospodárstva na roky 2013 – 2020, vrátane Programu rozvoja vidieka SR 2014-2020,
* pokračovať vo vytváraní podmienok pre stabilizáciu, resp. rozšírenie poľnohospodárskej výroby, podporou zamestnanosti rozširovaním lokálneho, resp. regionálneho odbytu výrobkov, miestnych a regionálnych trhov s pozitívnym dopadom na zvýšený predaj domácej produkcie a kvalitu vidieckeho života,
* presadzovať projekty podporujúce domácu produkciu, zamestnanosť a tvorbu pridanej hodnoty s dopadom na zníženie dovozu agropotravinárskych výrobkov,
* implementovať nový systém priamych platieb tvorený viaczložkovým systémom podpôr s dôrazom na udržateľné zlepšovanie vidieckeho životného prostredia a podporu pre mladých poľnohospodárov,
* pokračovať v hľadaní mechanizmov na podporu živočíšnej výroby, pre stabilizáciu stavov hospodárskych zvierat a zvýšenie úžitkovosti živočíšnej výroby,
* naďalej vytvárať systémové opatrenia a úverové rámce pre poskytovanie dlhodobých úverov z komerčných bánk na nákup poľnohospodárskej pôdy,
* riešiť rizikovosť poľnohospodárskej výroby najmä dosahy nepoistiteľných rizík, ktoré nie sú predmetom poistenia komerčných poisťovní,
* zhodnotiť produkčne rozhodujúce domáce suroviny (obilniny, olejniny, mlieko, mäso) cez tvorbu pridanej hodnoty, a tým zvýšiť zamestnanosť,
* rozšíriť pestovanie ovocia, zeleniny, zemiakov a ich spracovanie za účelom zvýšenia zamestnanosti, spotreby a zníženia dovozu,
* rozšíriť pestovanie zeleniny s využitím netradičných zdrojov energie,
* pokračovať v podporovaní spotreby slovenských poľnohospodárskych produktov a potravín v rámci Národného programu podpory poľnohospodárskych produktov a potravín Značka kvality SK a Politika kvality EÚ pod záštitou MPRV SR,
* vzhľadom na disponibilné suroviny využiť spracovateľské kapacity vo všetkých odboroch potravinárskeho priemyslu,
* podporiť vytváranie regionálnych združených odbytových organizácií poľnohospodárskych výrobcov predávajúcich agropotravinárske výrobky,
* v rámci pravidiel EÚ nastaviť korektné vzťahy v jednotlivých článkoch potravinových vertikál, hlavne posilniť trhovú vyjednávaciu silu prvovýrobcov v potravinovej vertikále,
* v rámci hospodárskeho chovu rýb prioritou pre budúce obdobie je vypracovanie zákona o akvakultúre, ktorý by definoval produkčný sektor akvakultúry, a podporil presadzovanie tradičných regionálnych špecialít, ich prezentáciu na medzinárodných podujatiach,
* položiť akcent na zelený rast v poľnohospodárstve s ohľadom na environmentálne aspekty a náklady environmentálnych obmedzení,
* zachovať podporu ekologického poľnohospodárstva v rámci PRV SR 2014 – 2020,
* podporiť investície do závlahového systému,
* vytvoriť podporné podmienky pre rozšírenie výroby obnoviteľných zdrojov energie,
* uplatňovať zásady správnej poľnohospodárskej praxe zabezpečujúce minimalizáciu emisií amoniaku,
* vytvoriť podmienky cez podporné zdroje pre zvýšenie investičnej aktivity v potravinárstve najmä pre obnovu materiálno-technickej základne,
* používať techniky v záujme znižovania znečisťovania ovzdušia aj v potravinárstve,
* vytvárať priaznivé podmienky pre rozvoj poľnohospodárskeho výskumu a jeho prepojenie s výrobnou praxou.

Podrobnejšie informácie k jednotlivým častiam vlastného materiálu sú uvedené v prílohách 1 až 11.

1. počet pracujúcich podľa výberového zisťovania pracovných síl (VZPS) [↑](#footnote-ref-1)
2. pestovanie plodín,chov zvierat, poľovníctvo a služby s tým súvisiace; lesníctvo a ťažba dreva; rybolov a akvakultúra [↑](#footnote-ref-2)
3. výroba potravín, nápojov a tabakových výrobkov [↑](#footnote-ref-3)
4. údaj za rok 2014 za potravinárstvo pre HPH, medzispotrebu a hrubú produkciu v čase vypracovania kapitoly nedostupný [↑](#footnote-ref-4)
5. V rámci zjednotenia metodiky zisťovania a zvýšenia validity údajov sa na základe konzultácií so ŠÚ SR pre výpočet zamestnanosti do roku 2013 použili údaje z VZPS a Európskeho systému národných a regionálnych účtov, ďalej len ESNÚ95. Zamestnanosť ESNÚ95 je vyjadrená počtom osôb zamestnancov a samozamestnávateľov, ktorí sú zapojení do výrobnej činnosti spadajúcej do rámca výroby v SNÚ. Pri konštrukcii ukazovateľov účtov práce sa používa metóda bilancovania, t. j. bilancuje sa ponuka pracovných síl s dopytom. Ide o porovnávania a harmonizovanie dát získaných z podnikových zisťovaní s dátami získanými z výberového zisťovania pracovných síl v domácnostiach tak, aby zodpovedali definíciám ILO a ESNÚ95. Podľa ESNÚ je zamestnanosť vyjadrená v domácom koncepte. V tomto koncepte sa získavajú dáta z podnikových zisťovaní.

   Od 1. 9. 2014 bol pre podrobný opis ekonomiky v SR implementovaný medzinárodne porovnateľný účtovný rámec EÚ - Európsky systém národných a regionálnych účtov ESA 2010. Zmeny v metodike systému národných účtov ESA 2010 oproti doteraz používanej ESNÚ 95 (ESA 95) sú orientované na zachytenie zmien ekonomickej reality v podmienkach narastajúcej globalizácie. Manuál ESA 2010 bol uverejnený v Úradnom vestníku ako príloha A k Nariadeniu Európskeho parlamentu a Rady (EÚ) č. 549/2013 a prílohu B tohto nariadenia tvorí Program zasielania údajov ESA 2010. [↑](#footnote-ref-5)
6. **Štatistická klasifikácia ekonomických činností SK NACE Rev. 2,** bez podnikateľských príjmov, údaje upravené o štatistický odhad neevidovaných miezd [↑](#footnote-ref-6)
7. Bez výroby nápojov a tabakových výrobkov [↑](#footnote-ref-7)
8. Výkaz Prod 3-04 - podniky zapísané v obchodnom registri, príspevkové organizácie, ktoré sú trhovými výrobcami, s počtom zamestnancov 20 a viac a organizácie s počtom zamestnancov 0 až 19 s ročnými tržbami za vlastné výkony a tovar 5 miliónov € a viac, a nezahŕňa organizácie s počtom zamestnancov 0 až 19 s ročnými tržbami za vlastné výkony a tovar do 5 miliónov € vrátane dopočtov so zohľadnením váh; zahrnuté výrobné potravinárske podniky, okrem podnikov s výrobou tabakových výrobkov [↑](#footnote-ref-8)
9. pred zdanením (predbežný údaj ŠÚ SR) [↑](#footnote-ref-9)
10. v hodnotovom vyjadrení [↑](#footnote-ref-10)